Mig og Maj: februar 2011\nPuha hvor har jeg været træt idag!\nJeg skulle jo liige se Oscar i nat, og havde ellers sagt at jeg kun lige ville se "on the red carpet" og så optage resten, men det endte med at jeg først kom i seng kl..04.00 i nat (nok senere...) og skulle op igen 2 timer senere, for at køre Manden på arbejde... Derefter var det ud på skolen og prøve at holde de små øjne åbne!\nJeg var desværre lidt skuffet over selve showet, jeg havde forventet mig meget af de to værter, og jeg synes Anne Hathaway gjorde det rigtig fint, men mange af hendes "puns" faldt lidt til jorden, da hendes medvært lignede en der var vind og skæv - James Franco's øjne kunne slet ikke se lige, og han stod og skar de underligste grimasser, arj det var sq pinligt!\nIkke nok med det, så er der også en masse ballade ude i cyberworld over Corey Haim, at han ikke var blandt en af dem de hædrede af skuespillere der var gået bort i 2010... Tja, han var altså før min tid, og jeg synes ikke umiddelbart at han var en stor skat for filmens verden, men sådan er man så forskellige...\nDer var heldigvis mange af mine favoritter der drog afsted med en statue i nat, specielt sad jeg og jublede (vel og mærke helt alene kl. bæ i nat) over at Susanne Bier vandt med "Hævnen" - det var jo bare übercool!\nSynes også at det var fedt at både Colin Firth samt Natalie Portman rendte afsted med en, og Christian Bale fik også som jeg havde håbet. Melissa Leo overraskede mig, men hun var åbenbart forudset til at have temmelig gode chancer, selvom der havde været lidt kontrovers omkring hendes måde at promovere sig selv til en oscar - samt hun brugte "the f-word" - YIKES!!!\nNok om Oscar for i år, nu står den på madplan for uge 9, som bærer meget præg af at vi har en ret hektisk uge, med mange planer...\nMadplan uge 9 er som følger:\nMandag: McDonald's (det var altså Mandens valg - men jeg var ikke helt imod det!)\nTirsdag: Rester af en gryderet med pasta til, Manden er til fodbold + spillermøde, så jeg spiser single\nOnsdag: Besøg af Mandens søster og hendes kæreste, samt vores skønne nevø. Da jeg først har fri kl.15.15 og vi skal nå at bage petit fours, så har vi valgt at bestille pizza...\nTorsdag: Langtidsbraiserede andelår med en fyldig grøn salat\nFredag: Evt. bliver det til en hyggetur til Tyskland, vi skal lige have set finanserne igennem ;) Og så spiser vi i Flensburg eller køber noget spændene med hjem...\nLørdag: Oste/Pølsebord efter Mandens ønske :)\nSøndag: Svigerfar fylder 60 år, så vi skal til noget morgenmad/brunch og om aftenen vil den stå på rester fra om lørdagen\nRigtig god uge til alle derude!\nIndsendt af Maj kl. 23.50 Ingen kommentarer: Links til dette indlæg\nEtiketter: Blabla..., Film, Mad, Madplan, Oscar\nNu er ferien atter ved at lakke mod enden, og jeg har ikke fået nået halvdelen af det jeg ville - er det ikke bare typisk??\nJeg ville også have lavet flere indlæg om Oscar, men jeg har været temmelig hængt op i denne weekend, så det sidste jeg vil sige til Oscar det er, jeg HÅBER virkelig at "Hævnen" vinder - det kunne da være ret fedt!\nNu vil jeg bikse en ugeplan sammen, og så vil resten af aftenen gå med at hygge med Manden, inden jeg sender ham i seng, for så at nyde Oscar for fulde hørm!\nIndsendt af Maj kl. 20.22 4 kommentarer: Links til dette indlæg\nEtiketter: Blabla..., Oscar\nNu er der virkelige ikke længe til Oscar Night - Ihhh altså hvor jeg glæder mig!\nSå derfor skal i belemres med endnu en kategori, og endnu en af de gode med masser af smukke kvinder:\nBedste kvindelige bi-rolle\nHailee Steinfeld - True Grit (Jeg tror faktisk hun har en god chance, hun er blevet rost til skyerne alle steder, men da jeg ikke har set filmen kan jeg ikke selv vurdere hendes præstation)\nHailee Steinfeld er blevet rost og lovet en meget lys fremtid - så det er spændende at se om det kommer til at holde stik, der er meget pres på de unge, smalle skuldre!\nJeg hepper hvertfald på hende - og skulle det ikke blive hende, så kunne jeg forestille mig at Helena Bonham Carter vandt!\nIndsendt af Maj kl. 23.07 Ingen kommentarer: Links til dette indlæg\nDette her er en af mine yndlings kategorier, jeg elsker kvindelige skuespillere, har altid været fascineret af de smukke hollywood leading ladies - synes mange gange de er meget mere interessante end mænnerne :D\nAntte Bening - The Kids Are All Right (Tror måske at det er denne veteran der løber afsted med Oscar)\nNatalie Portman - Black Swan (Men jeg har et girl-crush på hende her, og håber hun vinder!)\nMichelle Williams - Blue Valentine (Åhh, men jeg har også et soft - spot for hende her...)\nJeg krydser fingre for at smukke og gravide Natalie Portman løber af med prisen for bedste kvindelige hovedrolle, men jeg kunne også godt forestille mig at det var Anette Bening der ville få den med hjem...!\nJeg har ikke altid været vild med Michelle Williams, da hun var med i Dawson's Creek synes jeg hun var sååå træls, og boykottede nærmest alt hvad hun lavede, men da jeg så så min yndlingsfilm: "Brokeback Mountain" faldt jeg pladask for hende - nøj hvor hun spillede godt, det var helt fantastisk og så er hun jo smuk som en fe-prinsesse, det kan man jo ikke stå for. Siden da har hun også haft mange fantastiske roller, som har slået hende fast som en virkelig dygtig skuespiller - hun er virkelig kommet langt siden hendes kiksede Dawson's Creek dage ;)\nIndsendt af Maj kl. 19.03 3 kommentarer: Links til dette indlæg\nArj, okay - reste pizza lyder måske ikke så lækkert, men det smagte nu dejligt! Manden klagede bestemt heller ikke :)\nNoget af det bedste ved at læse mange spændende blogs, er al den inspiration der bare ligger og lurer på at man tager det i brug! Jeg havde allerede besluttet mig for at den skulle stå på hjemmelavet pizza, men hvad der skulle på, det var lige hvad køleskabet/fryseren havde at byde på :D Og her den anden dag, bloggede Klidmoster om lækker, lækker kartoffel-pizza - og det skulle altså prøves!\nKartoffel-pizza med chorizo og brie\nKød-pizza, delt op i to, ern til mig og en til Manden ;)\n2 store bradepander\n6 dl. minimælk\n60 g margarine eller smør\nSmelt smørret/margarinen i en lille kasserolle, og når det er smeltet tilsættes mælken og gryden tages af varmen, så blandningen ikke bliver alt for varm.\nHæld mælkeblandingen i en skål, og rør gæren ud, samt tilsæt salt, sukker og mel.\nJeg har ikke angivet nogen mængde af mel, da det er meget forskelligt hvor meget jeg putter i, jeg tilsætter altid mel til dejen stadig er en smule klæg, for på den måde, er man sikker på at dejen ikke bliver for tung.\nLad dejen hæve i 1½-2 timer og rul dem derefter ud til to store pizzaer, eller mange små. Bages ca.20-25 min. alt efter hvor meget fyld der er kommet på og hvor store du laver pizzaerne.\n2 mellemstore kartofler skåret meget tyndt\n1 hvidløgsfed revet/hakket/knust\n1 tsk. rosmarin (eller anden krydderi)\nBland olie, hvidløg og rosmarin sammen til en marinade.\nBlancher kartoflerne i saltet vand, bare et hurtigt opkog, så man er sikker på at kartoflerne når at få nok.\nLad kartoflerne afkøle lidt, og hæld så marinaden udover dem og lad det stå og hygge sig, mens der rulles dej ud og brien skæres ud i mindre stykker.\nAnret det som du har lyst, bag og spis - mums!\nKød-pizzaen er lavet på en rest kødsauce, samt lidt forskelligt fra køleskabet - så det er bare om at være kreativ når det er ved at være sidst på måneden og man bare gerne vil have muget ud i køleskab og fryser :D\nIndsendt af Maj kl. 21.26 4 kommentarer: Links til dette indlæg\nEtiketter: Mad, Opskrift, Pizza\nI dag skal der kigges på Bedste mandlie bi-rolle og de nominerede er:\nChristian Bale - The Fighter (Jeg ville helst se Batman vinde guldmanden...)\nGeoffrey Rush - The King's Speech (men tror den gamle mand løber af med den gyldne mand)\nJeg synes denne kategori var svær at finde en vinder ved - for jeg er ikke så bekendt med de nominerede, dem jeg har størst kendskab til er Christian Bale og Mark Ruffalo, som jeg desværre ikke tror går hen og vinder...\nJeg har valgt Geoffrey Rush som vinder, han er en gammel veteran inden for skuespillets fag og han er jo også meget dygtig! De to andre kender jeg ikke, og heller ikke deres film... Mon jeg bliver overrasket over resultatet på søndag??\nIndsendt af Maj kl. 13.36 Ingen kommentarer: Links til dette indlæg\nJeg elsker min iPhone - I really do! Men idag er vi blevet lidt uvenner, sådan er det med kærlighed...\nSagen er at jeg har haft et Telia abonnement, og jeg var ikke særlig tilfreds med det, så nu er jeg skiftet over til Onfone - men, men, men... Min kære Iphone var sim-låst, og fik at vide at det kunne låses op hvis jeg gik ind på deres kundeservice, som sagt så gjort!\nDet viser sig at jeg skal gendanne min iPhone inde i iTunes, da jeg så gør det, skal der laves en sikkerhedskopi af alt det jeg havde på min kære smartphone - men AK, det skete så ikke, så nu er alle de apps jeg har hentet ned, samt ALT mit musik - væk!\nJeg forstår det ikke helt - og oven i det, er jeg i tvivl om hvorvidt den egentlig ER sim låst op - tror bare jeg kryber længere under tæppet og sover dagen væk, og håber at det hele ordner sig på magisk vis ;D\nIndsendt af Maj kl. 11.31 Ingen kommentarer: Links til dette indlæg\nEtiketter: Argh, Blabla..., Teknik\nDe nominerede til bedste mandlige hovedrolle er:\nColin Firth - The King's Speech (Tror den er en sikker vinder!)\nJeg har ikke noget professionelt belæg for at forudsige hvem der hiver guldmanden med hjem - men jeg er en stor fan af Colin Firth, og han er en virkelig dygtig skuespiller - og jeg synes han er noget bedre end de andre nominerede. Den største konkurrent til CF er nok Jeff Bridges, han er jo også en veteran og meget dygtig!\nDet er jo kun de rene gætterier, og jeg har baseret mange af mine vindere på hvad og hvem jeg synes der skal vinde... Så det bliver ret spændende at se på søndag, om jeg overhovedet fik nogen rigtige...\nIndsendt af Maj kl. 18.59 2 kommentarer: Links til dette indlæg\ni går fik vi fisk, det var meningen at vi skulle have haft det "Old style" med hvide kartofler og persillesovs - men Manden havde fodret mit marsvin (Pelle) med mit persille - så det blev til en lidt anden udgave af fisken:\nJeg panerede fisken på helt traditionel vis og stegt i smør - mums! God og sprød - så findes det ikke bedre...\nIstedet for hvide kartofler blev det til bådekartofler som blev blandet med 5 fede knuste og skårne hvidløg, frisk timian, lidt paprika og salt, for derefter at blive drislet generøst med olivenolie og så ind i ovnen på 200 grader i ca. 40 min - det er bare godt!\nIstedet for persillesauce blev det til en kold dressing lavet af en rest creme fraiche blandet op med purløg, det sidste persille, salt, peber, lidt sukker og smagt til med citron!\nJeg vil sige, denne variant var mindst lige så god som den klassiske - men jeg har også et lidt anstrengt forhold til de der hvide kartofler, medmindre de er helt nye kartofler!\nNu skal jeg lige straks på arbejde og når jeg kommer hjem, skal jeg højest sandsynligt ud og træne - det om Manden når at komme hjem, for han arbejder over - Igen!\nIndsendt af Maj kl. 13.19 Ingen kommentarer: Links til dette indlæg\nEtiketter: Fisk, Mad, Opskrift, Træning\nIndsendt af Maj kl. 22.39 2 kommentarer: Links til dette indlæg\nArj puha hvor er det her eksperimentet ikke særlig lækkert og det er faktisk også ret tankevækkende og foruroligende - da det er noget man propper sig med (specielt når man har tømmermænd...) og fodrer børn med!\nIndsendt af Maj kl. 17.58 2 kommentarer: Links til dette indlæg\nUge 8 = V I N T E R F E R I E!\nNu er det jo så ikke fordi jeg har lavet så meget i sidste uge, da jeg lå syg og havde sådan lidt (læs: meget) ondt af mig selv...\nNu er det ferie og jeg skal indhente noget af alt det jeg gik glip af i sidste uge, men der skal også være tid til at slappe af, hygge og arbejde!\nHer kommer madplanen for uge 8:\nMandag: Rødspættefileter med kartofler og persille/grønkålssovs\nTirsdag: Chop suey med kylling og nudler\nOnsdag: Hjemmelavet pizza med grøn salat\nTorsdag: Pariserbøf med alt hvad der hører til\nFredag: Manden laver mad\nSøndag: Moussakka eller Sheperds Pie, alt efter om jeg kan få fat i nogle gode auberginer.\nIndsendt af Maj kl. 12.07 Ingen kommentarer: Links til dette indlæg\nI dag skulle det efter madplanen have været Oksegryderet a la Jamie Oliver, men da jeg var i Føtex her den anden dag, faldt jeg over noget lækker osso buco, og det kunne jeg ikke stå for. Opskriften er den samme som gryderetten, bare med osso buco - se det er da lidt smart ;D\nDet er en supernem ret som praktisk taget passer sig selv, nok er der en del ingredienser, men det skal bare kyles ned i en gryde og simre, så det er rigtig søndagsmad!\nOsso buco a la Jamie Oliver\n4 - 6 stykker osso buco, klip 2-3 snit i osso bucoen, så de ikke bukker under stegning\n2 løg hakket groft eller i både\n2 blegselleri hakket groft\n200 g. champignon skåret i kvarte\nevt. en lille håndfuld druer\nBland mel med salt og peber, og vend alle stykkerne af osso buco i det, og brun det godt i en stor gryde med smeltet smør eller margarine.\nTag stykkerne med kød op og læg dem på en tallerken.\nSmid alle grøntsagerne i gryden og brun dem og tilsæt tomater og rødvin, samt alle krydderiene, lidt sukker, salt og peber.\nLæg kødet tilbage i gryden og skru ned for blusset og lad det stå og simre i 3 timers tid, inden det smages til med mere salt, peber og sukker, samt jævnes med maizena. Husk at pille kanelstangen og lauerbærbladende op, da de ikke smager så godt.\nJeg tilsatte nogle lækre søde druer, da jeg synes det smager godt til - men det er jo en smagssag. Server med mos eller polenta\nIndsendt af Maj kl. 22.46 Ingen kommentarer: Links til dette indlæg\nEtiketter: Mad, Opskrift, Simremad\nI fredags havde vi besøg af min veninde og hendes kæreste, i den anledning skulle vi jo have noget lækkert :)\nMin veninde er på kur for tiden, så vi startede ud med lidt grøntsagsstænger, kiks med oliven og hjemmmelavet hummus.\nJeg havde også fremtryllet en lækker lille drink til vores appetizer:\n2 cl. cuba passion\n6 cl. appelsinjuice med passionsfrugt (de har lavet en ny variant fra Rynkeby)\nBland det hele i et cocktailglas med 2 isterninger, og pynt med frisk frugt - det er en rigtig tøsedrink! Hvis den skal være ekstra tøset, kan man tilsætte lidt grenadine ;)\nForretten bestod af lakseroulader med kaviar. Fyldet er philadelphia ost rørt op med purløg, salt og peber.\nDen anden ret er en klassiker, blinis med hakket rødløg, creme fraiche og rogn - mums! Jeg havde været doven og købt blinis, istedet for selv at lave dem (- jeg plejer faktisk selv at lave dem!)\nca.1,3 kg svinekam\n2 dl. hvidvin (kan udelades)\nOpvarm ovnen til 230 grader\nGrøntsagerne rengøres og skæres i grove stykker og lægges i den dybe bradepande der hører til ovnen og hæld ½ l. bouillon ved, samt vinen.\nSvinekammen saltes, sørg for at få salt godt ned mellem sværene.\nLæg svinekammen på en rist, og sørg for at den er helt plan, læg evt. kartofler under kødet for at få den jævn.\nBrun svinekammen i 10 min. og skru ned til 120 - 130 grader (ikke varmluft) og lad grisen stå og hygge sig i 3-4 timer (min fik 5 timer i det hele..), sørg dog hele tiden for at der er væske nok i bradepanden, da det skal bruges til saucen.\nDen sidste time grisen skal være i ovnen, skru da ovnen op til 170 grader, varmluft.\nTag grisen ud, og lad den hvile mens der laves tilbehør.\nSi bradepanden for fond, og gem grøntsagerne til mosen. Kog fonden op og jævn med maizena og smag til med salt og peber. Tilsæt evt. lidt vindruer og kulør hvis man synes den er bleg.\nMit tilbehør bestod af:\n250 g. polenta mel\n750 ml. hønsebouillon\nVarm hønsebouillonen op i en gryde, og pisk polenta melet i lidt af gangen. Sørg for at piske godt, så der ikke kommer en masse klumper.\nNår grøden er tyk og glat, tilsættes der revet parmesanost og der røres atter igen.\nTag grøden af varmen og hæld det i en firkantet form og lad det køle af, inden den skæres i firkanter og grilles på en pande.\nDet andet tilbehør var grøntsagsmos, på bund af suaterede porrer, løg og peberfrugt, samt toppet med stegte champignon.\nMine gæste var glade for maden, og svinekammen var både mør og saftig!\nDesserten skulle have væert chokoladefondue, men blev til en lækker hjemmelavet sorbet:\nSorbet af bærsymfoni\nca. 600 g frosne bær (min var en pose bærsymfoni, samt ekstra hindbær og blåbær)\n1 dl. appelsinjuice eller presset appelsin\n125 gr. sukker (jeg brugte halvt sukker og halvt sødemiddel, til ære for min veninde)\n2/3 dl. vand\nTø de frosne bær op og blend dem med en stavblender eller i en foodprocessor. Tilsæt appelsin og citron.\nKog sukker og vand sammen i en gryde i ca. 5 min under omrøring. Lad sukkerlagen afkøle.\nBland de blendede bær med sukkerlagen, og stil det i fryseren i 3-4 timer. Rør i sorbeten 2-3 gange undervejs, så isen bliver ensartet og uden krystaller.\nJeg serverede min sorbet med marinede jordbær, jordbær skåret i skiver vendt i lidt gran marnier og lidt brun sukker, samt friske hindbær og mine fine tuxedo jordbær.\nDet var en virkelig hyggelig aften, og maden faldt hvertfald i god jord hele linien over, så det tager jeg som en succes :)\nIndsendt af Maj kl. 15.10 4 kommentarer: Links til dette indlæg\nEtiketter: Dessert, Forret, Gris, Hygge, Mad, Opskrift, Tilbehør, Venner\nIndsendt af Maj kl. 13.52 4 kommentarer: Links til dette indlæg\nJeg faldt tilfældigt over programmet "Toppen af Poppen" for noget tid siden, og den dag jeg så det, var det Lars H.U.G der var hovedperson og de andre skulle fortolke hans sange - og Jokerens version ramte mig lige i hjertet!\nSer i programmet? Og hvad synes I om Jokerens version?\nEr stadig syg, men er i hel klar forbedring, heldigvis - så jeg holder mig i sengen så jeg er klar til min veninde og hendes kæreste kommer til hygge i morgen, glæder mig sååå meget!\nIndsendt af Maj kl. 13.12 2 kommentarer: Links til dette indlæg\nEtiketter: Blabla..., Hygge, Venner\nÅrh altså, det der sygdom må gerne gå væk, jeg har fået en ordentlig omgang forkølelse med alt hvad der til hører... I slipper for flere slibrige detaljer!\nSå i min egen selvmedlidenhed, har jeg helt glemt at skrive min madplan for uge 7 - for den fungerer såmænd stadig! Og jeg bliver åbenbart aldrig for syg til at lave mad - hmmm...\nMadplan uge 7:\nMandag: Spise hos Svigermutti og Svigerfar (vi fik som nævnt, flæskesteg)\nTirsdag: Gratineret pastaret med alt godt fra køleskabet (jeps, det er en effektiv måde at rydde ud i resterne...)\nOnsdag: Rester fra fryseren (Ja, jeg har meget mad i min fryser og jeg prøver at få muget ud i det!)\nTorsdag: Café med to veninder (Manden skal have rugbrød - endda efter eget valg!)\nFredag: Besøg af vores venner, så den står på 3-retters menu:\nForret: Blinis, en variant med kaviar og rødløg og lakseruller med flødeost\nHovedret: Langtidsstegt svinekam m/braiseret fennikel serveret med rodfrugtemos på bund af stegte svampe og peberfrugt samt stegt polenta\nDessert: Hjemmelavet bærsymfoni sorbet med frisk frugt og jordbær dyppet i chokolade\nLørdag: Fødselsdag hos Michaels fætter i Skanderborg\nSøndag: Oksegryderet a la Jamie Oliver serveret med ris.\nIndsendt af Maj kl. 16.33 Ingen kommentarer: Links til dette indlæg\nJeps, hun er den bedste svigermor i hele verdenen, det er ikke altid at jeg er enig med hende eller hun er enig med mig, men i de næsten 9 år jeg har kendt hende, har hun altid behandlet mig som hendes egen datter!\nI dag var vi ude og spise hos dem, og jeg har ligget i sengen hele dagen, men da det var så længe siden vi havde set dem, så ville jeg ikke aflyse.\nOg hvor hun kræsede om os, vi fik flæskesteg mit alles - YUM! Og ikke nok med det, så fik vi alle resterne med hjem, samt godter jeg kunne fodre fryseren med OG hun havde købt nogle strømpebukser til mig, fordi hun ved jeg har tendens til at fryse - Åh ja, hun er en stjerne!\nJeg ville bare lige prale lidt af min skønne svigermutti (hvilket hun elsker at blive kaldt ;D)\nHåber der er andre der har et dejligt forhold til deres svigerforældre som mig!\nIndsendt af Maj kl. 22.08 2 kommentarer: Links til dette indlæg\nhedder Comwell Kellers Park, og ligger i en lille by kaldet Brejning i nærheden af Vejle!\nI fredags tog min veninde og jeg endelig afsted til vores længe ventede spa-ophold - nej hvor havde vi glædet os som små børn... Og lige som sidste år, blev alle vores forventninger indfriet. Vi havde bestilt det som de kalder for en "Spa-Delight" med ankomst fredag og hjem igen lørdag. Vi gav lige knap 2.200 kr. for vores lille ophold og det inkluderede:\nOvernatning i lækkert værelse med lån af badekåbe og gratis tøfler til når vi skulle have behandling\nFri adgang til deres aquaspa fredag og lørdag, og det må frit benyttes inden og efter check-ud\n4-retters gourmet middag (drikkevarer skal betales seperat)\n1x ungarnsk lerindpakning som en parbehandling (der er man i samme rum og har kun én behandler)\n1x To i bad deluxe, også en parbehandling\nSå jeg synes bestemt vi fik noget for vores penge, og vi har gjort det til en luksus tradition, som vi allerede glæder os til at skulle nyde igen til næste år :)\nSå lækre senge, man følte jo at man sov på en sky (arj okay, men\noverdrivelse fremmer forståelsen - ha haha...)\nDette lå og ventede på os, og det var stort set det vi var iført, sammen med\nvores badetøj i den tid vi var der - tale om afslappende!\nDer var god plads til os begge :)\nFine badeartikler på badeværelset - jeps, de blev nuppet med hjem,\nsådan er det altid, det er en fin lille souvenir :)\nDen fine udsigt fra vores værelse, man kan få en idé om hvor stort\ndet egentlig er!\nLidt mere af udsigten - det er pænt stort, men værelserne er også\nstore og lækre, samt man har mulighed for at købe suiter der vender ud\nmod Vejle Fjord...\nEfter vi havde pakket ud, nydt udsigten og sagt ihh og åhhh til det hele gjorde vi os klar til vores første behandling - nøj hvor vi så frem til at blive forkælet.\nVi havde bestilt en ungarnsk lerindpakning som en parbehandling. Ved en parbehandling koster det kun det halve af hvad det ville hvis man havde valgt en duo-behandling, da der kun er en behandler ved parbehandlingen.\nSå stor var vores overraskelse, da vi blev hentet ind, at der alligevel var to behandlere, men vi klagede bestemt ikke... Da vi kom ind i rummet, skulle vi være helt nøgne, det skal man oftest, og ligge os på en briks som var udstyret med varmetæpper og plastic. Dernæst bliver man gnedet ind i ler, som var meget behageligt og med let skrubbeeffekt. Undervejs fortæller din behandler hele tiden hvad de gør og hvad det er for noget der bliver smurt ind i din krop - så man ligger ikke med den fornemmelse af at man ikke ved hvad der sker med en.\nEfter man er blevet smurt ind i ler, bliver man viklet ind i varmetæppet og leret bliver aktiveret, også ligger man der og er totalt afslappet ind til de kommer tilbage og man bliver gennet ind i et brusebad, så man kan få alt leret vasket af. Derefter smører de hele ens krop ind i en blandning af lotion og olie... åhhh ja, man er helt saglig bagefter! Hele behandlingen tog ca. 80 min. \nJeps, sådan ser man ud efter en virkelig skøn omgang lerindpakning,\nog dertil hørende afslappende let kropsmassage :)\nVi sidder i det de kalder "Relax-rummet" hvor man kommer hen\nI relax-rummet kan må få lidt at drikke: isvand, juice og the\nSamt en omgang powerfood: nødder og blandet frugt, som nydes i\nenten bløde sofaer/stole eller liggestole.\nMmmm det var lige hvad vi havde brug for!\nEfter vi havde sundet os inde i det fantastiske relax-rum, gik vi tilbage på værelset hvor vi klædte os pænt til vi skulle have aftenens kulinariske måltid - nøj det var godt!\nJeg beklager på forhånd de uskarpe billeder, men der var hyggebelysning i restauranten, og mit kamera ville ikke samarbejde!\nVi staretede med en lille appetizer, som bestod af sprød anderilette\npå bund af peberrodsskum og sprøde hasselnødder\nDenne lille appetizer var fremragende, den stimulerede lige vores smagsløg, så man ønskede mere. Riletten smagte fint og gik rigtig godt i spænd med peberrodsskummet, som overhovedet ikke var overdøvende i smagen, for normalt er jeg slet ikke til peberrod, men det her spiste jeg med største fornøjelse.\nDen første forret: Røget ål, med kartofler, rejer og dehyrdreret hytteost\npå bund af sojadressing og toppet med brøndkarse\nDen første forret var aldeles pragtfuld. Ålen var virkelig smagfuld og alle komponenterne af retten gik op i en skøn enhed, vi sad og var helt saglige da vi spiste denne pragtfulde ret. Sojaen i bunden var en anelse for kraftig i smagen for mig, men det passede nu meget godt til den ferske kartoffel og hytteost.\nDen anden forret: Stegt vagtel på bund af foie gras-mousse, med\nhele hasselnødder og toppet med sprød pære.\nJeg har aldrig fået vagtel før, så det var sjovt at prøve det. Fuglen smagte af fjerkræ, lidt a la kylling, bare langt mere intens og smagfuld. Det var virkelig lækkert, dog var hverken min veninde eller jeg særlig begejstret for den fede foie gras-mousse, så det blev pænt efterladt. Jeg har aldrig rigtig været fan af foie gras, det er lidt for fed og sød for mig - men det er jo en smagssag!\nHovedretten: Svinemørbrad serveret med en mos af søde kartofler,\nstegte rodfrugter og en meget lækker og kraftig kalvefond\nHovedretten bestod af et virkeligt regulært stykke svinemørbrad, det var saftigt og lækkert og spækket med smag! Tilbehøret komplimenterede den delikate smag af gris rigtig godt og den reducerede kalvefond var så lækker, at vi et kort øjeblik overvejede at slikke tallerknerne - ha haha...\nDessert: Kartoffel/chokolade kage, med passionsfrugt sorbet,\nlakrids gele og karamelbrud.\nOkay, først skal det lige slåes fast, at jeg ikke har den største søde tand, men den her dessert var så lækker at jeg kunne have nøjes med fire tallerkener af den, havde jeg vidst hvor god den var!\nDen bestod af en saftig kartoffel/chokoladekage, som umiddelbart ville være lidt kedelig hvis ikke det var for tilbehøret, som bestod af passionsfrugtsorbet som havde den mest intense smag af passionsfrugt, så lækkert og frisk. Dertil var der en trekant af lakrids-gele som havde en kraftig smag af lakrid og var fløjlsblød når den kom ind i munden, og passede perfekt sammen med kage og is. Der var også en form for karamelbrud, den var bare ikke knasende med lækker og chewy - nej puha hvor var det godt!!! Er virkelig ked af, at mit kamera ikke var mere samarbejdsvillig end det var!\nVi sad i restauranten og spiste i 2½ time, og det føltes bare som om tiden fløj afsted... Sådan er det jo, når man er i godt selskab!\nLørdagn startede med en lækker og nærende morgenmad...\nMorgenmadsbuffet - you gotta love it!\nEfter at have sovet skønt stod vi op og fik spist en god og nærende morgenmad - der var et stort og meget lækkert udvalg, og vi spiste til vi troede vi skulle revne!\nDa vi havde spist, gik vi op på værelset og pakkede, for så at checke ud. Resten af dagen stod på aquaspa inden vi skulle have vores sidste behandling! Jeg tror aldrig jeg har fået slappet af så meget som den dag. Vi dasede hele dagen i aquaspaen, hvor vi var i dampbad, svømmede lidt rundt, var i sauna, boblebad og meget mere.\nSidst på dagen stod den så på den sidste behandling, som var "2 i bad deluxe", og vi blev noget overraskede over at vores behandler hed Asbjørn - jeps, det havde vi ikke lige set komme, en mandlig behandler :D\nDet var ret grænseoverskridende at smide al tøjet foran en fremmed mand, men vi gjorde det, og han holdte også et håndklæde frem, så han så jo ikke noget!\nBehandlingen bestod i en bodyscub, og jeg skal lige love for at alt hvad der hed død hud og skidt blev scrubbet bort! Derefter skulle det skylles væk, og vi blev derefter sat i et karbad med levende lys, aromatiske dufte, frugt og nødder samt isvand at nyde - se det er altså livet.\nSå sad vi og boblede lidt der, indtil Asbjørn kom tilbage og smurte os ind i lotion blandet med olie, jeps vi var atter slatne som nudler - meget rene nudler!\nSå var det hele slut - ÆV! Og vi måtte tage hjem til vores mænner - men det var jo også dejligt, havde nu savnet ham Manden :)\nI skal ikke gå glip af et sidste billede, hvor solen skinnede fra en\nblå himmel - man får jo helt forårsfornemmelser :D\nIndsendt af Maj kl. 12.27 2 kommentarer: Links til dette indlæg\nMarineret rødbedesalat med emmentaler og avocado...\nHelt uventet fik jeg før fri fra erhvervsret idag, det skulle han ikke høre noget for, min kære underviser ;) ;)\nSå det betød også, at jeg lige kunne dele en af mine yndlingsopskrifter med jer:\nMarineret rødbedesalat med emmentaler og avocado\n½ pk. emmentaler\n1 spsk. appelsinsaft (det var kun fordi jeg havde en appelsin, ellers kan man nøjes med citron)\n1-2 fed knust hvidløg (efter smag...)\nPersille og purløg hakket fint\nKog rødbederne indtil de er møre, det tager ca. 30-40 min. Imens piskes alle ingredienserne til marinaden sammen.\nNår rødbederne er færdige, afkøles de og skindet gnides af. Skær rødbederne i mundrette tern og hæld marinaden over og lad det gerne marinere nogle timer.\nDressingen blandes sammen og stilles på køl og lad trække indtil servering.\nLæg salaten på et fad, skær avocadoen i skiver og anret pænt på salaten. Emmentaler-osten skæres i mundrette tern og lægges i en bred bane oven på avocadoen og til sidst anrettes der med de lækre rødbeder og pynt med lidt af dressingen.\nServer med resten af dressingen og evt. overskydende rødbeder. Smager dejligt og frisk.\nJeg glemte at tage billeder af denne smukke og farverige ret, men det er ikke sidste gang jeg laver den, så jeg skal nok huske at tage et billede næste gang. Men jeg vil anbefale at den prøves, smager så skønt! Kan også bruges som en forret og serveres med noget lækkert groft brød.\nIndsendt af Maj kl. 14.09 2 kommentarer: Links til dette indlæg\nEtiketter: Mad, Opskrift, Tilbehør\ner dagen kommet hvor min skønne veninde og jeg tager på en længe ventet spa-ophold til det skønne Comwell Kellers Park ved Vejlefjord.\nJeg har været lidt stille på bloggen fordi jeg har været lidt sløj og ikke har haft meget energi. Så nu bliver det godt med en ordentlig saltvandsindsprøjtning, så jeg kan komme lidt oven på igen!\nHåber I alle får en dejlig weekend, det ved jeg at jeg gør :)\nfra Bianco sko, er hvad jeg har erhvervet mig :) Uha det er noget værre noget når de stadig har lidt udsalg, og det er støvler til kun 200 kr!\nBrune støvler fordi jeg følte mig meget vovet - ha haha...\nDette er taget uden blitz, og giver et bedre billede af den rette farve,\ner de ikke fine?? Er selv meget tilfreds med mig fund...\nJeg er lidt smågrådig - og kunne ikke dy mig, da jeg så disse:\nKlassiske sorte støvler - Gotta luv it!\n(hvor kikset er dte lige at man kan se mit køkken? - og det roder!)\nLæggen ser meget stor ud, hvilket passer mig fint, da jeg har bredde lægge,\nmen det er meningen at de skal være løse i det!\nJeps, hele 2 par støvler kom med mig hjem i lørdags! Men jeg gav kun 400 kr. for begge par, det er altså lidt af et kup, hvis jeg selv skal sige det! Og da Manden så dem, så var han så sød og donere dem til mig, da jeg har måtte kassere 6 par sko for ikke så længe siden, fordi jeg er gået en hel skostørrelse ned!\nHan er altså ret fantastisk ham Manden :)\nIndsendt af Maj kl. 20.59 2 kommentarer: Links til dette indlæg\nEtiketter: Manden, Shopping, Sko\nDet er atter søndag - så den står igen på en fantastisk madplan, ha ha ha...\nTag godt i mod, madplan for uge 6:\nMandag: Pasta med tun, champignon og fløde\nTirsdag: Rødbedesuppe med sprød bacon, marineret gris og hjemmelavede croutoner\nOnsdag: Wokstrimler med chili, forårsløg og kokos serveret med nudler\nTorsdag: Kyllingetærte med kartoffelåg serveret med rødbede/avocado salat\nFredag: Spaophold med min skønne veninde - Y A Y!!!!!!\nLørdag: Manden laver mad til jeg kommer hjem fra spaophold - BONUS :)\nSøndag: Spaghetti med en slags kødsauce = alt godt fra køleskabet...\nIndsendt af Maj kl. 21.53 Ingen kommentarer: Links til dette indlæg\nI fredags var jeg så heldig at Manden lavede mad til mig, og sikke en mad han fik kreeret! Manden laver normalt aldrig mad, men her på det sidste har han følt sig lidt inspireret, og har tilbudt at lave mad til mig, og han skal igen næste lørdag - glæder mig til at se hvad han finder på dér :D\nManden havde fundet opskriften på denne lækre ret hos Jamie Oliver "Jamies Kogebog - Sådan bliver du en bedre kok". Kødet blev så mørt at de bare faldt af benene, og det havde den mest delikate duft og smag - i det hele taget, så skal den her ret prøves!\nSådan blev min mad serveret, i en lille pakke som man selv skal åbne!\nNår man så åbner pakken, vælter der en fantastisk liflig duft ud - en blandning\naf lam, hvidløg og rosmarin - Y U M!\nMin meget velsmagende tallerken, og nøj hvor smagte det bare fantastisk!!\nTil dessert stod den på frugtsalat med creme fraiche blandet med vanillesukker.\n15 friske salvieblade\n2 stilke nippet timian\n4 gulerødder skåret i tynde skiver\n2 løg skåret i tynde skiver\n2 porrer skåret i tynde skiver\nForvarm ovnen til 200 grader, og starte derefter på kryddersmørret: Rib de nåleagtige blade af 2 af rosmarinstilkenen og blend dem sammen med smørret og størstedelen af salvie- og timianbladene; smag smørret til med salt og peber.\nStil lammeskankerne på et skærebræt, med benet stikkende opad, og stik en skarp og spids kniv ind mellem benet og kødet og snit en lille lomme, der skal være så stor, at man kan stikke en finger ned i den. Fordel kryddersmørret i lommerne, og skulle der være lidt tilbage, kan du gnide resten af smørret ind i skankerne.\nRiv 4 ca. 60 cm. lange stykker stanniol af, og fold dem sammen på midten, så du har 4 kvadrater på ca. 30X30. Fordel hvidløg og de skårne grøntsager på de 4 kvadrater, idet der laves en lille dynge på hver kvadrat.\nGnid lammeskankerne med olivenolie, salt og peber, hvis de ikke er blevet gnedet med det resterende smør, og læg en skank oven på hver dynge.\nLæg en stilk rosmarin og et par salvieblade ved, og træk forsigtigt stanniolhjørnerne på omkring hver skank. Hæld et skvæt vin ned i hver pakke og klem stanniolen sammen omkring benet; riv evt. overskydende stanniol af.\nStil de 4 lammeskanker med benene opad i en bradepande og sæt bradepanden i ovnen i 2½ time, til kødet er supermørt.\nSæt pakkerne på bordet, så folk selv kan åbne dem. Server evt. med bagt kartoffel, kartoffelmos eller prøv at snitte tynde skiver kartoffel og læg i pakkerne, så kan det næsten ikke blive nemmere og lækrere mad!\nIndsendt af Maj kl. 11.14 Ingen kommentarer: Links til dette indlæg\nEtiketter: Lam, Mad, Opskrift\nYeah! Yndlings Essie-Pusher på e-bay har fået Essie spring collection hjem, og den kan findes HER.\nDer er rigtig mange fine farver i denne kollektion, og de passer bare så meget til mig, jeg er forelsket i dem alle 6, selvom jeg har et noget anstrengt forhold til blå, men jeg synes den er super flot, og glæder mig til at afprøve dem.\nNice is Nice (743), Coat Azure (742), French Affair (740)\nTopless & Barefoot (744), Sand Tropez (745), Kisses & Bises (741)\nEr det ikke bare nogle smukke farver?\nJeg har valgt farverne:\n740, French Affair\n741, Kisses & Bises\n742, Coat Azure\nGlæder mig helt vildt til at se dem IRL, og hende jeg har købt dem af, hun er kendt for at sende hurtigt, det gjorde hun hvertfald sidst, så jeg får dem sikkert i løbet af næste uge :)\nOg hvis I vil vide prisen, så gav jeg kun 142 kr. for alle tre, incl. forsendelse. I Magasin koster de 125 kr. pr. stk!\nIndsendt af Maj kl. 12.42 1 kommentar: Links til dette indlæg\nIndsendt af Maj kl. 23.44 Ingen kommentarer: Links til dette indlæg\nDenne skal ses, så snart jeg har fået mine frikort!\nEr jeg den eneste der har en barnlig sjæl eller andre der skal se "Tangled"?\nIndsendt af Maj kl. 21.50 2 kommentarer: Links til dette indlæg\nI søndags var det jo total hyggedag, og derfor skulle vi også forkæle os selv med lidt lækker frokost!\nValget faldt på Eydes Kælder, for det var rigtig længe siden vi havde været der, og jeg havde hørt at de havde fået en ny og lækker frokostbuffet, og jeg synes bestemt ikke at det skuffede. Vi gav ca. 300 kr. for 2xbuffet, en øl, en sodavand samt isvand- det synes jeg ikke var galt.\nManden er meget koncentreret når han hælder øl op!\nDet var denne spændende øl han drak, en Erdinger Pikantus. Den smagte også\nDen lækre buffet, der var rigtig meget forskelligt: Fisk, salater, frugt, tilbehør\nSynes det så lækkert ud med de fine cocktailglas, istedet for ganske almindelige\nskåle, det så ret festligt ud!\nHjemmebagt flütes og rugbrød, blandet salat, tunmousse, krebsehaler\nmed røget laks og kaviar. Super lækkert!\nDer blev afsluttet med lidt vindruer, yoghurt med ahornsirup og müsliknas\nsamt en lille pandekage med råsyltet frugt.\nUdover det i kan se på billederne, så var der også lune retter som: pølser, æg, frikadeller, fiskefilet, leverpostej etc.\nJeg kan sagtens anbefale deres frokostbuffet, lækkert og velsmagende, og til en fair pris.\nIndsendt af Maj kl. 09.34 Ingen kommentarer: Links til dette indlæg\nEtiketter: Hygge, Mad, Restaurant/Cafe besøg


Svært at mangle noget – Helles Hyggeblog\nDet blev til en lille rulletur med Baghjulets gruppe D i går – også selvom benene var trætte efter lørdagens DGI Gran Fondo Munkebjerg og mine øjnene nu næsten var HELT lukkede, pga. hvepsestikket.\nVejret var bare for godt til at blive hjemme.\nBørge havde forberedt en bakketur til os.\nJeg måtte melde ud, at jeg nok ikke var nogen ”Queen of Mountain” i dag. Mine venner fra gruppe D spurgte hvorfor.\nSå fik jeg lejlighed til at fortælle dem om mine bedrifter dagen før – om mine 2 gange op ad Munkebjerg, hvor jeg fik målt min bakke-”spurt” til 6-7 minutter (!!).\nHeppekoret kom prompte. De bøjede sig i støvet i resptekt, og spurgte så:\n”Men hvorfor gjorde du det ..?”\nNjae – så måtte jeg fortælle, at jeg (og min familie) først og fremmest havde fået billetterne sponsoreret – for ellers ville det for os 3 have betydet små 1000 kr. i startgebyr – og for det beløb kan en familie næsten cykle i Baghjulet i 2 år!\nVi kom til at snakke om, at man som medlem af en klub som vores, faktisk ikke har så stort brug for at købe sig til cykeloplevelser udenfor. Vi kan cykle med ligestillede, snart-sagt hver dag ugen igennem. Vi kan køre mountainbike og racercykel, vi kan tage på alverdens ture og vælge mellem 2-3 årlige udlandsture. Vi kan til hver en tid søge udfordring i en stærkere gruppe, eller køre hygge og restitution, de dage hvor vi har lyst til det.\nDet ER svært at mangle noget.\nI lørdags mens jeg stod og ventede på, at Kaj og Nikoline skulle komme i mål, faldt jeg i snak med en Århusianer, der ventede på sin ven. Han og vennen var klubløse til hverdag. Han fortalte mig, at han havde kørt 2 omgange på ruten, sammen med min familie og at ”min datter var fantastisk godt kørende” og det var, tilføjede han, ”jo heldig”.\n”Ja, for hun er jo pige …”\n”Jo, for piger der ikke kan køre stærkt, de har jo ikke nogen at cykle sammen med”, sagde han så.\nNå? Ja – nu havde jeg selvfølgelig lige kørt 80 kilometer DGI Gran Fondo Munkebjerg mutters alene … så lidt ret havde han da.\nJeg måtte alligevel fortælle ham, at VI kom fra Motionscykelklubben Baghjulet, Middelfart. Vi har grupperne A, B, C, D, E, F og 4 stk. mountainbikegrupper, så her er der ALTID nogen at cykle med – også selvom man kun er en pige.\nDet er åbenbart ikke nogen selvfølge.\nFOR SATAN – hvepsestikket ved øjet … Mine øjne er næsten helt lukkede og jeg skal på kundebesøg. Jeg ligner noget der er løgn – men bortset fra det, har jeg det faktisk fint, så ligefrem melde sig syg..? Nej – den her sygedag vil jeg egentlig helst gemme til en dag hvor jeg er RIGTIG syg og ikke bare GRIM.\n2. hvepsestik på 4 uger ...\n10. september 2015 at\nDet er sgu underholdende at læse med herinde. Jeg cykler selv en del, men det bliver ikke til mange højdemeter. Hvor slem er bakken i Vejle egentlig?\n18. september 2015 at\nDen stiger 7% hen over de 1200 meter.


Vejl. udsalgspris: DKK 12.299,00\nPære LED 0,8W (661lm) G4 - Normann Copenhagen Se mere\nGlas, Marmor & Stål\nAmp Chandelier Large Gold/Green er designet med tankerne på en gammel rørforstærker fra en radio. Formen fra den eksisterende pendlen og bordlampen i samme serie, er videreført til denne showstopper af en lysekrone. Den er bygget op omkring en søjle med små arme, som hver holder en miniature af bordlampen.\nKombinationen af marmor og let glas, giver et raffineret og eksklusivt look. Den karakteristiske lysekrone tager sig smukt ud i hallen, receptionen eller over spisebordet, hvor det iøjefaldende design kan få lov at stå frem. Den får i to størrelser – enten med 15 eller 35 arme og i tre forskellige farver. Lysekronen kommer med en 4 meter stofledning og den matchende baldakin understreger lysekronens enkle og rolige udtryk.


Mission Green - Anmeldelser - City - Amerikansk - Bestil bord - DinnerBooking\nKan ikke skifte til siden Mission Green ligger i Denmark. Klik her for at se alle restauranter i\nMad er ikke bare noget, vi putter i munden for at kunne overleve. Mad er også kultur, der fortæller noget om, hvor vi kommer fra, hvor vi står, og hvad vi værdsætter. Hos Mission er der fokus på mangfoldigheden, hvilket kommer til udtryk gennem en ideologi, der har rødder i Californien.\nPå første parket lige ud til Københavns havn ligger en mintgrøn perle, der huser restauranten Mission, The Standards absolut nyeste skud på stammen. Træd ind og sæt dig tilrette bag de sprossede vinduer. Nyd udsigten med en cocktail og føl dig hjemme i stedets uhøjtidelige rammer.\nMission er en middelhavsrestaurant med et californisk mindset. Tanken der ligger bag er at omfavne de kolinariske skatte der kommer ud af en region med så stor diversitet. Retterne er inspireret af lande som Italien, Nordafrika, Israel, Libanon og Tyrkiet.\nI køkkenet vil Missions kyndige køkkenchef Alex Dadziz servere sprøde pizzaer og pastaretter, der vil tage dig med på en rejse, som med ét forvandler bølgeskvulp i Københavns havn til et brusende Middelhav. Menukortet er simpelt og udover klassiske pizzaer og lækre pastaretter byder det også på sprøde chickenwings, fritteret blæksprutte i quina. Er du mere til vegetariske retter har Mission flere smagfulde salater med sæsonens grøntsager.\nRetter der skal deles\nKøbenhavn skal både sanse og smage, hvordan hundrede forskellige ophav kogt ned til ét menukort kan få din mund til at løbe i vand. Derfor er alle retter lavet ud fra tanken om, at de skal deles med dem, du har med til bords. Det at være fælles om måltidet gør kun helhedsoplevelsen endnu mere intim og hyggelig.\nMission lægger stor vægt på at bruge råvarer, der er i sæson, og som kommer fra lokale producenter. Derfor gør restaurantens kyndige kokketeam også en dyd ud af at fokusere på grøntsager i deres retter - naturligvis svøbt i masser af velsmag.\nSe aktive oplevelser på Mission Green\nKøb et gavekort til Mission Green


Når nok er nok, må man sige fra - af hensyn til kærligheden - Unfold your Heart\nVed samtalen var hun ulykkelig, fordi hun havde været nødt til at sige fra overfor sin mand, der betyder virkelig meget for hende, mens han havde det meget svært. Hun sagde til mig, ”Janne, jeg har det så skidt over at måtte sige fra, i stedet for bare at blive ved med at øse kærlighed ud over ham, ligesom jeg plejer”.\nNu ved jeg hvor meget hun har tilsidesat sig selv for sin mand igennem mange år, og især de seneste måneder, hvor han har haft det rigtig skidt. Mit svar til hende var, ”vi når alle til et tidspunkt, hvor nok er nok, og når det tidspunkt kommer, må vi sige fra og sige nej”. ”Jamen”, indvendte hun, ”kunne jeg da ikke bare lige have holdt et par måneder til, når situationen forhåbentlig vil være bedre?” Nej, det kunne hun ikke. For manden tager ikke imod den kærlighed, hun giver, og det der er mange grunde til. Gode grunde, kærlige forklaringer. Men der er altså en grænse for, hvor langt man skal og kan strække sig - også overfor dem man elsker. Og i min optik er det kærlighed at sige fra og sige nej, når noget er for meget, og nok er nok.\nI alle relationer er det en kærlig handling at stoppe dårlig opførsel. Faktisk er det ukærligt at lade være. Ingen mennesker, hverken børn eller voksne (undtagen mennesker uden empati), kan lide sig selv, når de opfører sig dårligt. Det kan godt være de tror de kan, men inderst inde bygger de langsomt men sikkert, en dårlig selvfølelse op. Hvis børn får at vide at de er umulige, frække, møgunger f.eks. er det værste, at de begynder at tro på det. Og hvis ikke de bliver stoppet i den dårlige adfærd i form af nej og grænser, fortsætter det. Og det bliver værre og værre for børnene og deres omgivelser, børnene får et mere og mere dårligt selvbillede, som i sidste ende kan det betyde en dårlig uddannelse pga. af dårlig skolegang. Børn kan nemlig ikke opdrage sig selv.\nDet samme sker med voksne, der pga. svære situationer som stress, sygdom, arbejdsløshed, skilsmisse eller andet, pludselig bliver gnavne, sure, utilfredse, stikkende eller ondskabsfulde i deres adfærd. De skal også have hjælp til at ændre den uhensigtmæssige adfærd. Det er nemlig temmelig uoverkommeligt at tage sig selv i nakken, når man er nede. Som tæt relation som den kriseramte lader det gå udover, må man naturligvis starte med at give tid, plads, kærlighed, være rummelig og forstående. Men hvis det eskalerer og den kriseramte bliver stadigt sværere at være sammen med, må dem det går ud over kærligt sige, hvad den opførsel gør ved dem. Hvis det er sagt nogle gange uden held, bliver man for alle parters skyld nødt til at sige højt og tydeligt STOP.\nForhåbentlig stopper vedkommende, og man kan starte fra et nyt sted eller gå tilbage til den kærlige relation, man plejede at have. Måske stopper vedkommende ikke sin dårlige adfærd, og så må den person, det går udover, finde ud af om vedkommende skal være i ens liv eller ej. Uanset udfaldet er det en kærlig handling både overfor den anden og overfor sig selv. Ved at sige stop, får personen med den dårlige adfærd en chance for at ændre adfærd, og derved på sigt slippe for at have det skidt over at have behandlet en anden person dårligt. Og den, der siger stop, har lært at behandle sig selv ligeså kærligt, som vedkommende plejer at behandle andre.\nDen balance giver de kærligste relationer.\nDet er ofte mennesker, der er meget kærlige, der har brug for at lære at sætte grænser, for at deres kærlighed ikke bliver misbrugt og opbrugt. Ethvert menneske fortjener kærlighed, og den er så meget nemmere at finde, modtage og mærke, når man starter med at behandle sig selv kærligt.\nElsk dig selv lige så højt, som du elsker dine nærmeste.


Movado Museum Dial Watch Original prototype på eBay - se stilLæs Mere\nVigtigste se stil Movado Museum Dial Watch Original prototype på eBay\nMovado Museum Dial Watch Original prototype på eBay\nVirkelig hurtigt, her er et interessant stykke historie, der bliver tilbudt på auktion på eBay lige nu. Dette er en af 17 originale prototyper fra Movado Museum Dial fra hvad der ser ud til at være fra 1970'erne. I følge auktionen var dette kunstnerværdige modeller lavet i forskellige stilarter og skulle indgå i den permanente samling på New York Museum of Modern Art, som designer Nathan George Horwitt designet museet urskiven i 1947. Ifølge MOMAs websted, de har dette ur såvel som to originale Museum Dial-vægure i deres arkiver.\nDette ur var aldrig beregnet til detailsalg, men på en eller anden måde blev det solgt til offentligheden. Tilsyneladende havde disse modeller for det meste Vacheron Constantin-bevægelser i sig, men Movado har muligvis senere inkluderet manuelt sårede Movado-bevægelser, hvis de skulle sælges gennem en butik. Selve stykket er 33 mm bredt i 18 k hvidt guld med det ikoniske ansigt - du kan se auktionssiden for at læse mere.\nFor mig er den mest interessante del historien om, hvordan Movado fik rettighederne til uret. Tilsyneladende ønskede Horwitt at sælge designet i årevis, især efter at have kæmpet for at få et designpatent. Efter at have søgt en køber i lang tid, købte Movado endelig rettighederne til designet for kun $ 29.000 i 1975! Movado ventede derefter indtil Horwitt's død i 1990 med at gå i fuld skala og få Museum Dial til at se deres underskriftstykke. Forestil dig det, den mægtige værdi af det design, der blev købt for kun $ 29.000. Et andet eksempel på, at en designer aldrig er i stand til fuldt ud at indse værdien af deres skabelse og en anden til at tjene pænt på det.\nSelvfølgelig kan jeg ikke attestere nøjagtigheden af alle fakta i auktionslisten, men det ser meget interessant ud. Du kan byde på det eller købe det nu for $ 25.000. Tjek eBay-auktionssiden for denne prototype Movado Museum Dial-ur her.\nForrige ArtikelHarry Winston Shanghai Pavilion ure til Kina\nNæste ArtikelIWC Pilot's Watch Chronograph Watch Review\nVirkelig hurtigt, her er et interessant stykke historie, der bliver tilbudt på auktion på eBay lige nu. Dette er en af 17 originale prototyper fra Movado Museum Dial fra hvad der ser ud til at være fra 1970'erne. I følge auktionen var dette kunstnerværdige modeller lavet i forskellige stilarter og skulle indgå i den permanente samling på New York Museum of Modern Art, som designer Nathan George Horwitt designet museet urskiven i 1947. Ifølge MO © Copyright 2021


Frisørelever fra Haderslev snuppede guldet | Haderslev | Ugeavisen.dk\nDu er her: Forside - Haderslev - AcaVoca giver koncert i Hammelev\nDu er her: Forside - Haderslev - Frisørelever fra Haderslev snuppede guldet\nTil venstre er det Rasmine Hansen fra Klip og Krøl og til højre er det Marie Lunden fra LA Hair Company. De vandt sammen titel som Årets eEevteam fra Hansenberg i Kolding. Foto: Stine Hygum\nFrisørelever fra Haderslev snuppede guldet\n03. december 2018 kl. 11:10\nRasmine Hansen og Marie Lunden klippede og stylede sig til førstepladsen som årets elevteam hos Hansenberg i Kolding.\nHADERSLEV: Da eleverne på frisørlinjen på Hansenberg i Kolding for nylig kunne dyste om at blive Årets Elevteam, blev vinderne to frisørelever fra Haderslev. Rasmine Hansen fra Klip og Krøl på Stormklokken og Marie Lunden fra LA Hair Company i Nørregade havde slået sig sammen til et team inden sidste weekends konkurrence.\n- Det er en konkurrence på skolen, hvor man går sammen to og to. Man behøver ikke at være samme sted i uddannelsesforløbet. Eneste krav er, at man ikke må gå til svendeprøve samme år, som man stiller op - så vi nåede det lige, siger Marie Lunden.\nI løbet af foråret skal både Marie Lunden og Rasmine Hansen nemlig til svendeprøve.\nDe to frisørelever skulle igennem fire discipliner i løbet af konkurrencen - og de skulle løse to af opgaverne hver. Inden de mødte op til konkurrencen skulle de desuden farve modellernes hår og tage før-billeder.\n- Jeg tog mig af langthårsfrisering og bombage, der er en måde at føne på, siger Marie Lunden.\nRasmine Hansen tog sig af de to klipninger. Den ene var en trendklip med styling til damer og den anden var en maskulin klipning med styling.\n- Vi har hver vores stærke sider - og det delte vi det op efter i konkurrencen, siger Marie Lunden.\nDe to elever har også lært af hinanden undervejs i de mange timer, hvor de har stået med deres sakse, føntørrer og farver:\n- Jeg har lært andre teknikker og er blevet mere kreativ, siger Marie Lunden.\nDe to frisørelever er enige om, at de kan bruge deres titel som Årets Elevteam til at promovere dem selv som frisører.\nEn konkurrence mere\nInden konkurrencen er der gået timer og atter timer med at øve på de forskellige discipliner. De to elever havde også udtænkt et horror og zombie-tema. Det afslørede tøj og make-uppen på modellerne også.\nRasmine Hansen og Marie Lunden var også selv iklædt sort tøj med skeletter på under konkurrencen.\nMed sig fik de udover store blomsterbuketter, nye sakse også en vandrepokal, som de kan beholde i de næste to år.\nRasmine Hansen har allerede meldt sig til en ny konkurrence, som hun stiller op i til januar.\n- Jeg er lidt af et konkurrencemenneske, siger hun og fortsætter:\n- Det er inspirerende, udfordrende og lærerigt at deltage i konkurrencer.\nMens hun stod for klipningerne til den netop vundne konkurrence, så kaster hun sig også over at føne en bombage, når hun deltager i Randersmersterskabet, der er arrangeret af Randers Frisørlaug og Dansk Frisør og Kosmetiker Forbund, den 27. januar.\n- Det gælder om at søge udfordringerne, siger Rasmine Hansen med et smil.


Hvordan man tager Amoxiclav med tonsillitis? - Særlige egenskaber\nDet er forbudt at tage Amoxiclav uafhængigt, da årsagen til sygdommen kan være svampe og virale patogener, som ikke helbredes af antibakterielle lægemidler. Anvendelsen af antibiotika i sådanne tilfælde fører til en forringelse af patientens tilstand og sundhedsskader.\nHvordan vælger man et generisk lægemiddel\nHvordan man behandler kronisk tonsillitis gravid\nHvorfor antibakterielle stoffer ikke er et universalmiddel\nAmoxiclav dosering til tonsillitis\nHvis barnet er vokset op, kan han tage medicinen i form af tabletter, for yngre børn vil være lettere at drikke en opslæmning, der kan fremstilles af pulver sælges på apotekerne. Dosis af antibiotika i suspension vil være som følger: 5 ml suspension er 125 mg Amoxiclav. I den milde form for infektion er 1 dosis skje foreskrevet ad gangen.\nNogle gange giver brugen af Amoxiclav i angina ikke den ønskede effekt. Dette sker, når de enkelte bestanddele af lægemidlet er intolerante over for lægemidlet. Sagen er ikke dødelig, men kræver afskaffelse af lægemidlet og en anden recept, da yderligere indtag kun vil bidrage til multiplikationen af patogener. Det er umuligt at gøre dette alene, lægemidlet skal annulleres af den behandlende læge.\nInden du begynder at tage Amoxiclav for ondt i halsen, skal du læse instruktionerne, der indeholder oplysninger om kontraindikationer og særlige anvisninger til brug af stoffet. Blandt kontraindikationer kan infektiøs mononukleose identificeres såvel som undertiden overdreven følsomhed overfor penicillin antibiotika.\nSærligt opmærksomme bør være de patienter, der ud over Amoksiklav tager andre lægemidler - fx fra enhver kronisk sygdom. Navnlig skal de, der lider af gigt og tage methotrexat, huske, at Amoxiclav kan øge stoffets toksicitet.\nViral ondt i halsen er forårsaget af vira og svampe. For virale arter indbefatter :. mæslinger, herpes, kataralsk ondt i halsen, etc. De mest almindelige symptomer på disse former af sygdommen er: ondt i halsen, rødme i mandlerne, deres stigning, temperaturforhøjelse, undertiden patienter klager over en hoste og løbende næse. Disse typer af angina behandling Amoxiclav svarer næsten ikke. I denne situation, mere effektive behandlinger er antivirale midler og svampemidler. Desuden behandling af viral angina udført under anvendelse af forskellige infusioner til skylning og inhalation, immunstimulerende og antipyretika.\nDoseringen og indgivelsesvejen bestemmes individuelt af den behandlende læge. Amoxiclav i angina til en voksen i standardskemaet antager 1,2 g amoxicillin tre gange om dagen (hver 8. time) i en stråle. Det introduceres langsomt over 3-5 minutter. I pædiatri er den anbefalede dosis 30 mg pr. Kg legemsvægt af barnet hver 12. time. Efter starten af en vedvarende terapeutisk effekt skal du skifte til oral medicin.\nTonsillitis læger kalder en gruppe af sygdomme forbundet med akut eller kronisk betændelse af tonsiller. Akut betændelse i tonsiller er et ondt i halsen. Kronisk tonsillitis er en langvarig inflammatorisk proces i tonsillerne. Angina er i de fleste tilfælde en forværring af kronisk tonsillitis. Palatine tonsiller (kirtler) med denne lidelse er præget af indre passager - krybter, der åbner på pharyngeal overfladen med lacunae.\nTantum Verde er et ikke-steroidalt antiinflammatorisk lægemiddel. Det har en bedøvelsesvirkning. Det kommer i form af tabletter, som absorberes i mundhulen en efter en tre gange om dagen og en sprøjte, der injiceres 4 gange (4 presser) hver anden time.\nHvordan du hurtigt genoprette stemme almindelig forkølelse //drlor.online/zabolevaniya/gortani-glotki-bronxov/laringit/kak-vosstanovit-golos-pri-prostude-osnovnye-priyomy.html\nSom regel bemærkes forbedringen af den generelle tilstand efter det første indtag af antibiotika allerede i 2-3 dage. Hvis du tager disse eller andre antibiotika til kronisk tonsillitis og ikke bemærker forbedringer og positive ændringer, skal du straks informere din læge. Mest sandsynligt ville det betyde, at de mikroorganismer, der forårsagede betændelsen, var ufølsomme overfor lægemidlet. I dette tilfælde vil antibiotika blive påkrævet til forværring af tonsillitis, der tilhører en anden type (række).\nTonsillitis - en infektionssygdom, hvor der er en bakteriel hals læsion, som provokerer betændelse i mandlerne forårsaget af streptokokker, Staphylococcus aureus, Candida svampe.\nUnder eksacerbation af sygdommen begynder mikrober at formere sig, spredes til nye områder, hævelse, smerte og rødme i halsen forekommer. Det er nødvendigt at begrænse kontakten med patienten, fordi angina er smitsom.\nNæsen holder op med at trække vejret, der er en brændende fornemmelse. Den maksillære bihule producerer klart eller grønt slim. Personen er bekymret for følelsen af tørhed, hovedpine og ondt i halsen.\nEr det effektivt at gurgle med ondt i halsen Rotokan?


Märklin eller Roco - Sporskiftet\nMärklin eller Roco\nSkrevet af MQM Mandag d. 20/4/2009 - 8:35 Vist 993 gange\nOvervejer at begynde med min gamle drøm, nemlig at bygge et anlæg med modeltog størrelse HO.\nMen har ingen ting overhoved, så skal begynde fra 0.\nHvad er bedst til prisen? Märklin eller Roco?\nog hvad er fordelene samt ulemperne?\nVil gerne køre digital.\n« hobby messe 2009 dobbeltsporet stræknig »\nSkrevet af Gert Frikke Mandag d. 20/4/2009 - 8:49\nDet er jo svært at råde dig til at vælge mellem de 2 systemer - det kan medføre en ren religionskrig her på forum.\nPrøv at kigge på nogle af de tidligere debatter her - det er jo fremfor et alt et SYSTEMVALG mellem disse 2 produceneter - 2 skinne contra 3-skinne system.\nROCO - og alle andre kører på 2-skinne system dog undtaget Märklin, der kører på 3-skinnesystem.\nJeg har selv valgt 2-skinne systemet.\nSkrevet af jimmyoldtimer Mandag d. 20/4/2009 - 10:04\nOvervejer at begynde med min gamle drøm, nemlig at bygge et anlæg med modeltog størrelse HO.Men har ingen ting overhoved, så skal begynde fra 0.Hvad er bedst til prisen? Märklin eller Roco?og hvad er fordelene samt ulemperne?Vil gerne køre digital.Martin\nHej det er et Valg ,kun du selv kan afgøre, 2 skinne og 3 skinne ,har hver deres fordele og u.lemper! Der er mange flotte anlæg idag ,både i 2 skinne og 3 skinne udgaver! ROCO laver også deres Lokomotiver i 2 og 3 skinne udgaver,3 skinne Tog er nok lidt dyrere, i indkøb, når det gælder Lokomotiver!! jeg kører selv 2 skinne Digital,men jeg er sikker på ,Uanset hvad du vælger, vil de her på sporskiftet, hjælpe dig, med dine eventuelle spørgsmål ,du måtte have,med din opbygning af anlæg ,og alt hvad man skal tage i betragtning,med Digital Tog!! Hvis der er andre,i din bekendt-skabs kreds der har tog,så ville det måske være en god ide ,og vælge ,det samme system!! det gør at man måske ,kan køre på hinandens anlæg!\nSkrevet af moppe Mandag d. 20/4/2009 - 10:16\nIngen af delene.Du skal vælge mellem 2 og 3 skinne drift og tilhørende systemer.Vælger du 3 skinnedrift ("Märklin") vælger du et dyrt skinnesystem fra kun 1 enkelt producent.Vælger du 2 skinne drift (alle andre fabrikater mere eller mindre) er der frit valg på alle hylder.I øjeblikket har Roco nok de bedste startsæt til prisen, men deres skinner i sættene er ikke min favorit....\nLokomotiver af næsten alle fabrikanter fås til både 2 og 3 skinne drift, når de er digitale koster de praktisk taget det samme til begge systemer.\nSkrevet af jimmyoldtimer Mandag d. 20/4/2009 - 10:26\nKlart. Lokomotiver af næsten alle fabrikanter fås til både 2 og 3 skinne drift, når de er digitale koster de praktisk taget det samme til begge systemer.Klaus[/quote]\nDu har ret Klaus det er jo fordi 3 skinne Lokomotiver har Digital decoder i, at de er lidt dyrere, det havde jeg glemt :oops: !!\nSkrevet af Willie Garvin Mandag d. 20/4/2009 - 10:32\nStrengt taget er et 3-skinne vel ikke dyrere end et tilsvarende 2-skinne, selvom der er en forskel i prisen på 3-400 kroner?\nSom 2-skinnekører skal du jo selv ud at investere i en passende dekoder, mens "de andre" får den oveni hatten med det samme.\nSkrevet af Occam Mandag d. 20/4/2009 - 12:23\nVelkommen til Sporskiftet og en dejlig hobby. Det er en god idé at bruge lidt tid på at sætte sig ind i forskellene på to- og treskinnesystemerne, for det er bøvlet at vælge om senere.\nDu kan læse lidt om en række af de forskellige typer spor på markedet her:\nSkrevet af martindahl Mandag d. 20/4/2009 - 12:35\nJeg vil blot sige at jeg kører 3-skinne-drift og er glad for det.\nJeg kan se fordele og ulemper i begge systemer og stod jeg med valget i dag på hvad jeg skulle køre med ville jeg fokusere på hvad mine togvenner kører med. På den måde kan jeg lege med andre i min omgangskreds.\nPrismæssigt tror jeg ikke der er den store forskel. 3-leder skinner er gerne dyrere end 2-leder, men 3-leder har en bedre kontaktflade. 2-ledet skinner ser langt bedre ud og er mere naturtro. Vendesløjfer kan etableres uden at tænke sig om på 3-ledet, mens der ved 2-ledet skal etableres et modul til at håndtere vending af strømmen.\nDigitale lokomotiver bliver mere og mere prismæssig lig hinanden og udvalget er størst blandt 2-ledet, men for mig at se har jeg rigeligt at vælge imellem blandt tog til 3-skinne-drift. Skulle der være et lokomotiv jeg har brug for kan de fleste rimeligt simpelt bygges om til 3-skinne-drift.\nVognene er kun et spørgsmål om hjulene.\nSkrevet af pejft Mandag d. 20/4/2009 - 12:54\nOvervejer at begynde med min gamle drøm, nemlig at bygge et anlæg med modeltog størrelse HO.Men har ingen ting overhoved, så skal begynde fra 0.Hvad er bedst til prisen? Märklin eller Roco?og hvad er fordelene samt ulemperne?Vil gerne køre digital.\nVelkommen til vores udlevelse af din drøm\nJeg ville mest af alt lægge vægt på at vælge et sporsystem, som mine venner også bruger, så man kan lege sammen.\nFor digitalsystem vil jeg råde dig til at vælge et system, som er alment udbredt i Danmark, så der er hjælp at hente. Med alment udbredt mener jeg f.eks.:\n- Märklin Central Station (Mobile station er ikke et digitalsystem, men kan på sigt anvendes som ekstra og håndhold controller til Central Station)\n- Märklin 6021 med tilbehør. Ældre system, som kan købes brugt til en fin pris.\n2-skinne (Roco m.fl.):\n- DCC kompatibelt system som f.eks.:\n- Piko (egentlig en Intellibox uden Märklin Motorola format)\nSkrevet af MQM Mandag d. 20/4/2009 - 13:10\nSkal allerede ud i dag og kigge lidt på de forskellige ting, så håber på god vejledning i butikken.\nSkrevet af Nordvestbanen Mandag d. 20/4/2009 - 13:12\nKør 3 skinne også evt købe Roco loks det gør jeg\nSkrevet af killerp Mandag d. 20/4/2009 - 13:57\nTak for alle de hurtige svar Skal allerede ud i dag og kigge lidt på de forskellige ting, så håber på god vejledning i butikken.Martin\nJa blander mig lige, undlader at svare på systemerne, da der er givet mange gode svar\nMen und dig selv inden du lægger for mange penge i en butik, at tage et smut til Valby i weekenden http://www.hobbymesse.dk/ måske du der finder et super tilbud\nSkrevet af Willie Garvin Mandag d. 20/4/2009 - 13:57\nOg du har valgt 3-skinnesystemet fordi......?\nSkrevet af Gert Frikke Mandag d. 20/4/2009 - 14:07\nMed fare for at blive anklaget for alt muligt, så vil jeg sige, atg jeg forundres over, at der er en der direkte peger på et bestemt system bare fordi vedkommende selv bruger det. Det er da usagligt. Man kan fortælle hvad man selv gør, og måske begrunde det, men direkte sige, at en ny MJ'er skal købe dit eller dat - det kan synes jeg ikke man kan.\nAlle andre indlæg handler da også om valgmuligheder på en sober måde.\nSkrevet af reh Mandag d. 20/4/2009 - 20:36\nJa så er vi der igen !\nVi må jo indrømme at der er tale om udpræget religion når valget står mellem 2 skinne eller 3 skinne systemmer.\nSom vi alle ved er der alle muligheder med begge systemmer.\nBegge systemmer har svagheder samt styrker.\nMan skal altid huske hvor/hvad man vil med sin hobby, vil man være med i en klub, kender man andre som har modeltog som hobby.\nEr det en fast bane man skal bygge eller foregår det som skille samle hver gang, disse paramatre bør man tage mere hensyn til end alt andet.\nSkrevet af Willie Garvin Mandag d. 20/4/2009 - 20:41\nJa så er vi der igen !Vi må jo indrømme at der er tale om udpræget religion når valget står mellem 2 skinne eller 3 skinne systemmer.Rene'\nHvad snakker du om? Der er da ikke tale om religionskrig herinde!\nDerimod er der tale om en saglig debat om fordele og bagdele ved de forskellige skinnesystemer. Så lad være med at gøre det til noget andet, ikk´?\nSkrevet af Gert Frikke Mandag d. 20/4/2009 - 21:39\nJa - og mit sidste indlæg var netop for at holde den høje saglige line der har præget denne tråd.\nSkrevet af killerp Mandag d. 20/4/2009 - 21:53\nTralalalala here we go again :roll:\nSkrevet af frede2300 Tirsdag d. 21/4/2009 - 8:49\nJeg synes man skal køre monorail... :roll:\nSkrevet af Amagerkaner Tirsdag d. 21/4/2009 - 11:45\nHej Martin,Velkommen til vores udlevelse af din drøm :-)Jeg ville mest af alt lægge vægt på at vælge et sporsystem, som mine venner også bruger, så man kan lege sammen.\nSpøg til side: Er du strømsvag, som jeg selv, skal du vælge 3 skinne systemet, altså Märklin.\nSom det nævnes er det to forskellige systemer, man i sidste ende vælger. Du bør også indkredse en epoke eller endnu bedre et årstal. Det har jeg selv gjort (1959) samt nationalitet ikke at forglemme.\nPS. hvem leger i øvrigt med futtog på denne årstid. Godt forår og god sommer til jer alle\nSkrevet af Willie Garvin Tirsdag d. 21/4/2009 - 11:51\nHvad dælen mener du med strømsvag? Har det mon noget med dine evner udi det elektriske at gøre?\nSkrevet af Gert Frikke Tirsdag d. 21/4/2009 - 11:58\nHvorfor dog? Noget af en påstand.\nSkrevet af Amagerkaner Tirsdag d. 21/4/2009 - 12:03\nDu har fuldstændig ret. Jeg er meget mere interesseret i modelbyggeriet, samt dekoration af anlæg.\nSkrevet af bl Tirsdag d. 21/4/2009 - 14:43\nDu har fuldstændig ret. Jeg er meget mere interesseret i modelbyggeriet, samt dekoration af anlæg.Martin\nJamen, så er det jo et held, at spørgeren har det på samme måde.\nSkrevet af moppe Tirsdag d. 21/4/2009 - 21:39\nPS. hvem leger i øvrigt med futtog på denne årstid.\nDe fleste af os tror jeg.\nSkrevet af Litra P Tirsdag d. 21/4/2009 - 21:49\nDe fleste af os tror jeg.Klaus\nTil hver en tid (hvis vi kan få lov!)\nSkrevet af martindahl Onsdag d. 22/4/2009 - 6:53\n... også her ...\nOg det topper helt klart når drengen vil være med til at bygge og lege.\nSkrevet af Nordvestbanen Onsdag d. 22/4/2009 - 13:59\nleger da altid med mine tog til en hver tid, jeg bliver aldrig voksen\nSkrevet af hxmiesa Onsdag d. 29/4/2009 - 12:32\nJeg bruger selv 3-skinner, og er meget tilfreds.\nUdover den nemme maade at lave vendesloejfer og S88 tilbagemeldinger (Da de 2 yderskinner begge er "jord", kan den ene isoleres og uden videre bruges til tilbagemelding. Ingen yderligere elektronik er noedvendigt.)\nMen mest er jeg dog glad for at man kan opkoere sporskifter, og i det hele taget ikke skal taenke paa til hvilken side sporskiftetungen staar. Dette er isaer en fordel ved skjulte stationer, hvor den aestetiske fejl ved forkerte sporskiftetunger ikke "generer" de mere fintfoelende tilskuere.\nDerved sparer man relaeer og styring af sporskifter som kun bruges til opkoering. Mit eget anlaegs store og talrige skyggestationer anvender dette princip i stor stil!\nALLIGEVEL maa jeg indroemme at, hvis de aestetiske krav er bare lidt hoejere, lever Märklins skinner nok ikke op til dem.\nJeg synes dog at kompromisset ved udseende<>funktionalitet er det vaerd. -Ogsaa mer-prisen i forhold til billigere 2-skinne systemer.\nSkrevet af Leonard Onsdag d. 29/4/2009 - 14:27\nEn vendesløjfe kræver et enkelt modul til 400 kr.4 dioder, et par modstande og en optokobler koster ikke alverden og er hvad der skal til for at tilbagemelding er ligeså let i 2-skinne. Mine S88-moduler er bygget med disse komponenter på, så det gør ingen forskel.\nMen mest er jeg dog glad for at man kan opkoere sporskifter, og i det hele taget ikke skal taenke paa til hvilken side sporskiftetungen staar. Dette er isaer en fordel ved skjulte stationer, hvor den aestetiske fejl ved forkerte sporskiftetunger ikke "generer" de mere fintfoelende tilskuere.Derved sparer man relaeer og styring af sporskifter som kun bruges til opkoering. Mit eget anlaegs store og talrige skyggestationer anvender dette princip i stor stil!\nMed isolerede hjertestykker kan du også skære et 2-skinne sporskifte op uden problemer.\nSkrevet af moppe Onsdag d. 29/4/2009 - 14:49\nTjah, jeg er med til at drive et "mindre 2-skinne anlæg" her fungerer udkørselssporskiftere på opstillingsbanegårde på præcist den samme måde.\nSå det har intet med 3-skinne at gøre.\nSkrevet af frede2300 Onsdag d. 29/4/2009 - 15:08\nTjah, jeg er med til at drive et "mindre 2-skinne anlæg" her fungerer udkørselssporskiftere på opstillingsbanegårde på præcist den samme måde.Så det har intet med 3-skinne at gøre.Klaus\nHvordan forhindrer du kortslutning ved opskæring?\nSkrevet af moppe Onsdag d. 29/4/2009 - 16:31\nTungen har samme polaritet som den hosliggende skinne. De 2 tunger er ikke elektrisk forbundet.\nSkrevet af bl Onsdag d. 29/4/2009 - 16:48\nSom moppe skriver, er der ingen kortslutningsfare ved opskæring af sporskifter med plasikhjertestykker, og som altså ikke er polariseret. Jeg bruger selv Piko A-sporskifter i det skjulte, så det er kun sporskifterne i indkørselsenden, der har drev. De andre lader sig bare skære op. Og hvis der ikke er monteret drev på Pikos A-sporskifter, beholder de den opskårne stilling. Hvis der er monteret drev, falder de tilbage i udgangsstillingen.\nJeg har altså sparet det halve antal relæer. Det er straks noget andet på den synlige del af anlægget, hvor jeg bruger polariserede Tillig-sporskifter. De lader sig ikke skære op uden kortslutning.\nSkrevet af frede2300 Onsdag d. 29/4/2009 - 17:59\nåh jeg forstår.\nJeg tænkte egentlig noget i stil med højre hjul -> hjertestykket -> tungen -> venstre skinne.\nMen hvis hjertestykket er af plastik så hjælper det jo på sagen\nSkrevet af Skott Torsdag d. 30/4/2009 - 14:02\nåh jeg forstår.Jeg tænkte egentlig noget i stil med højre hjul -> hjertestykket -> tungen -> venstre skinne.Men hvis hjertestykket er af plastik så hjælper det jo på sagen\nBegge dele fås - altså med og uden plastikadskillelse i hjertestykket.\nBenytter man Peco-spor, kaldes skifter [u]med[/u] plasthjertestykker for Insulfrog mens dem uden - og dermed ledende hjertestykke kaldes for electrofrog. Fordelen ved electrofroggen er, at man har strøm på hjulene på det trækkende materiel overalt på banen, mens man ved insulfroggen jo har små stykker, hvor der ikke er forbindelse til maskinen.\nUlempen er selvfølgelig, at man skal benytte en skiftekontakt - evt. indbygget i sporskiftedrevet, der polariserer hjertestykket.\nI Sdmjk benytter vi Insulfrog sporskifter uden problemer, men Tog & Teknos MH kan ikke køre her, da den går i stå i hjertestykkerne. Men derimod kører Rivarossis lille 2-akslede klædeskab upåklageligt på disse skifter, så det er nok, hvad man har af materiel, der gør forskellen\nSkrevet af Klaus_H Torsdag d. 30/4/2009 - 19:49\nLigesom trådens starter er jeg også ny på dette forum, men har været modeltog interesseret i mange år.\nJeg vil mene at valg, udover personlige præferencer, hvad vennerne kører med også afhænger af hvad man har af muligheder for at have et permanent anlæg eller ej.\nJeg bor i lejlighed og har ikke mulighed for at have et permanent anlæg endnu. Så når jeg hiver toget frem bliver det på stuegulvet. Til dette formål er min fornemmelse at Märklins (dermed 3-skinne systemet) er at fortrække. Nemt at samle og skille ad og robust.\nKunne man derimod bygge et fast anlæg har man straks valget hvor begge systemer har fordele og ulemper. 2 skinne er det pæneste og mest natur tro men (smag og behag) jeg synes også at Märklins K-spor kan komme til at tage sig godt ud med den rette ballast. Specielt hvis man sørger for lang bløde kurver med de lange flexible skinner.\nDer er et stort udvalg af rullende materiel til begge, og takket være danske fabrikater, kan man også få et fint udvalg af danske modeller...både til 2 og 3 skinne.\nNår alt kommer til alt tror jeg at man som nystartet skal baserer sit valg på følgende:\n-Har man plads til at bygge noget permanent eller ej (hvis ikke så bør man nok vælge 3 skinne)\n- går man mest op i lave nøjagtige gengivelser af virkelighedens strækninger\n- Går man mest op i at køre med toget og rode med teknikken\nog ellers hvad man måtte have af personlige referencer.\nSkrevet af moppe Torsdag d. 30/4/2009 - 22:11\nJeg formoder selvfølgelig at du med den udtalelse har prøvet Trix's C-skinne?\nDen er som Märklins, blot uden punktkontakterne i midten.\nSkrevet af Erik 1:87 Torsdag d. 30/4/2009 - 22:34\nRoco GeoLine og også udmærkede til midlertidig opstillinger. Jeg tror ikke det er sådan man kan skelne.\nSkrevet af moppe Fredag d. 1/5/2009 - 5:01\nDe er blot ikke så geniale i deres "kliksystem" som C- skinner.\nHer har Märklinfolkene virkeligt tænkt sig om.\nSkrevet af hxmiesa Mandag d. 4/5/2009 - 9:11\nSandsynligvis fordi en del af skinnestrengen (hjertestykket) ikke er stroemforsynet. -Dette kan dog give problemer ved langsom koersel og/eller ved kortere lokomotiver med mindre stroemoptag.\nSkrevet af moppe Mandag d. 4/5/2009 - 11:29\nDet fungerer ret fint, selv med en Brawa Köf\nSkrevet af hxmiesa Mandag d. 4/5/2009 - 12:23\nDet kan ske for ethvert maerke, at der lige pludslig ikke er hjul nok til stroemoptagelse. Derfor bruger nogle 2-skinne folk electro-frog skifter for at minimere risiskoen.\n(Materiallet kan blive snavset, gaa i stykker eller -vaerst af alt; have en designfejl, hvilket kan foraarsage ringere stroemoptagelse. -Uanset fabrikat!)\nMärklin spor-skifter har ikke det problem, men kan saa have andre. Der er ikke nogen endegyldig loesning, og jeg mener heller ikke at man i denne debat ensidigt kan skyde det ene system i saenk, uden at acceptere problemer ved det andet system.\n(F.eks. denne; http://www.sporskiftet.dk/forum/viewtopic.php?t=3320)


Køb World of Warcraft Cataclysm billigt her\nKøb World of Warcraft Cataclysm billigst her:\nSe den flotte trailer til WoW: Cataclysm\nHer kan du se den officielle WoW Cataclysm trailer, som præsenterer spillet rigtigt flot.\nWorld Of Warcraft - Introduktion:\nKender du ikke til World Of Warcraft, eller skal du blot have genopfrisket hukommelsen, gennemgår vi her kort hvad WoW består af.\nWorld Of Warcraft handler basalt set om en krig mellem to stormagter. Alliancen og Horderne. Krigen har gennemgået en utrolig udvikling, således at ingen ved hvad krigen går ud på, nu er det eneste der tæller at overleve!\nNoget af det der får folk til at føle at de er en del af en ny verden når de spiller WoW, er grafikken. Grafikken i World Of Warcraft er utrolog fascinerende, den byder bla. på meget varierede landskaber, og flotte figurer, som bliver lavet og designet af spillerne.\nFor at du kan spille World Of Warcraft kræver det at du har en computer. Om du har en Windows eller en Mac computer er lige meget, den skal blot være godt opdateret, og have en god internetforbindelse. Spillet foregår på 3 forskellige typer servere, som er opdelt efter indhold. De mest populære servere er de såkalde PvP-servere (Player versus Player). Spillerne er opdelt i racer, og i WoW har hver race sit eget område. Spillerne kan så bestemte steder frit angribe hinanden.\nNyt i WoW: Cataclysm\nFor et kort stykke tid siden gav Blizzard Entertaintment en forsmag på, hvad de mange millioner fans kan forvente at den nyeste udgave af WoW kommer til at indeholde.\nNormalt når Blizzard udgiver "expansions" til WoW, introducerer de nye klasser, men i denne version af WoW, Cataclysm, har Blizzard valgt at fokusere på to eksisterende klasser, nemlig: Goblins og Worgen.\nDa Blizzard's Chris Metzen (vicepræsident for kreativ udvikling) præsenterede WoW: Cataclysm foran 20.000 hungrende fans, fik GameSpot.Com fingre i en prolog over det kommende WoW spil:\nI Cataclysm vil vi se en ændring i forhold til landskabet, og lederen af The Black Dragonfight, Deathwing, vender tilbage til WoW.\nDer kommer en masse nye missioner i WoW Cataclysm, da Blizzard har re-designet den oprindelige verden, og derved ændre fejlene fra verdenen Azeroth.\nWorld of Warcraft – Cataclysm: Korte fakta\nTo nye klasser:\nWorgen – Han samarbejder med de ressourcefulde eller Alliancen.\nGoblin – Han samarbejder med Horden.\nLevel Cap - Nu forbedret til 85\nNu kan du opbygge færdigheder på en ny måde, og samtidigt opbygge flere færdigheder.\nKlassiske zoner - Genskabt i Cataclysm\nAlle de kendte zoner på kontinenterne Kalimdor og The Eastern Kingdom er blevet totalt forandret, og har fået nyt indhold.\nHelt nye high-level zoner\nDu kan nu gå på opdagelse i nye dele af Verden, inklusiv Uldum, Grim Batol og The Great Sunken City of Vashj'ir.\nHelt nye Racekombinationer og klassekombinationer\nDu kan nu med de helt nye race- og klassekombinationer opleve Azeroth som en blod-elf-kriger, en gnom præst eller som en af de helt nye kombinationer.


Uanset om man har 3, 4 eller 5 stjerner, skal alle campingpladser leve op til en stribe skrappe og klar definerede krav til beliggenhed, service, kvalitet og hygiejne for at blive en Elite Camp. Der er kun 18 af slagsen, så Elite er i den grad en eksklusiv kreds af pladser i den bedste ende af skalaen.\nEnhver kender billedet af højdespringeren, der træner og træner, indtil han slår sin egen rekord. Men inden jublen har lagt sig, er han henne for at flytte overliggeren endnu et par centimeter op.\nDe 18 danske campingpladser under Elite Camp har sat sig som mål at være branchens højdespringer. Pladserne fordeler sig med 13 i Jylland, 4 på Fyn og én på Sjælland, Vemmetofte Strand Camping ved Fakse. Alle 18 er selvstændige campingpladser med hver sin profil, og de har fra tre til fem stjerner.\nDe har imidlertid Elite-medlemsskabet til fælles og dermed har de forpligtet sig til at følge en stribe skrappe retningslinjer til kvalitet, service, beliggenhed og hygiejne. Desuden er alle pladser omfattet af en tryghedsaftale med Falck, og samtlige pladser råder over både hjertestarter-udstyr og personale, som kan håndtere det.\nBeliggenheden kan der ikke ændres på, men man kan hele tiden stille nye og større krav til faciliteter, aktiviteter, service overfor campingpladsernes gæster samt hygiejne. Især det sidste tilgodeser et stigende behov hos forbrugerne: De forlanger ganske enkelt, at der skal være ordentligt rent i fælleskøkner, baderum og toiletter.\n"Uanset pladsernes forskellighed, kan gæsterne være sikre på, at der bliver taget hånd om tingene, når de kører ind på en Elite- Camp-plads. Selvfølgelig kan vi begå fejl, men dem retter vi, og bagefter bruger vi dem konstruktivt til at sikre os, at de ikke gentager sig", siger Peder Mortensen.\nHan står sammen med hustruen Yvonne for driften af Bøsøre Strand Feriepark mellem Svendborg og Nyborg. Bøsøre er den eneste 5-stjernede Elite-plads, og pladsen er samtidig udnævnt som Superplatz af tyske Adac. Her ligger overliggeren i forvejen højt, men ligesom de øvrige Elite-pladser arbejder Bøsøre konstant på at hæve den et par centimeter mere:\n"Vi forlanger ikke, at medlemmerne hele tiden bygger nyt. Man kan med løbende renovering og vedligeholdelse sagtens få eksisterende til at fremstå som nye og indbydende, og det gælder både for pladser med tre og fem stjerner", siger Peder Mortensen.\nIntet overlades til tilfældighederne hos Elite Camp - heller ikke om medlems-pladserne overholder det kvalitetsprædikat, som gælder for Elite Camp. Samtlige pladser henover sæsonen besøg af et kontroludvalg bestående af andre Elite-folk. Udover kontrollen virker disse besøg også som gensidig inspiration pladserne imellem, når det gælder praktiske problemer, markedsføring og nye tiltag.\nPressemeddelelse / Foto:Elite Camp


Cheføkonom: Din rente forbliver lav flere år endnu - FINANS\nCheføkonom: Din rente forbliver lav flere år endnu\nDer er gode udsigter for boligejere og andre danskere med variable lån.\n12.01.2014 kl. 09:14\nDe gode tider for danske boligejere og andre låntagere ser ud til at vare ved længe endnu.\nDet vurderer i hvert fald Nordeas cheføkonom, Helge Pedersen, som har kigget i den rentemæssige krystalkugle for den kommende tid.\n"Med det nuværende konjunkturbillede i eurozonen skal vi efter min opfattelse frem til slutningen af 2015, før Den Europæiske Centralbank (ECB) begynder at stramme rentepolitikken. Vi har fået en garanti fra ECB på, at man vil holde renten på det nuværende eller endnu lavere niveau i lang tid fremover," siger Helge Pedersen til epn.dk.\nRenten er i øjeblikket historisk lav herhjemme, og tidligere på ugen valgte ECB at fastholde sin tilsvarende historisk lave rentekurs på 0,25 pct.\nMan kan roligt fortsætte med at ligge med relativt korte lån. Det næste års tid vil der fortsat være en lukrativ lav rente.\nHelge Pedersen, cheføkonom, Nordea.\nDet har en direkte afsmittende effekt på renteudviklingen i Danmark, og Helge Pedersen ser ingen tegn på, at rentekurven bliver mærkbart opadgående de næste små to år.\n"Den økonomiske udvikling er fortsat forholdsvis svag i eurozonen, arbejdsløsheden er høj, og inflationen er meget lavere end ECB's målsætning. Vi ligger på 0,8 pct. Der går lang tid, før der kan blive tale om en tiltagende inflationstakt, så vi kommer op i nærheden af 2 pct., og det vil også vare en rum tid endnu, før vi kommer tæt på fuld beskæftigelse igen," siger Nordeas cheføkonom.\nHelge Pedersen pointerer, at selv når renten begynder at blive strammet med kvarte procentpoint, har vi stadig en lav rente i et historisk perspektiv.\nDerfor mener han ikke, at det er urealistisk med flere års meget lave renter. Noget, som han vurderer, eksempelvis kan udnyttes af danskere med etårige flekslån.\n"Man kan roligt fortsætte med at ligge med relativt korte lån. Det næste års tid vil der fortsat være en lukrativ lav rente, og for dem, der har meget fokus på likviditeten, er det meget profitabelt at ligge med korte, variable forrentede lån," siger Helge Pedersen.\nEr man derimod mere til at gå med livrem og seler, er det dog ifølge Nordeas cheføkonom heller ikke et dårligt tidspunkt at gøre det nu og optage et fastforrentet lån over 30 år.\nHan vurderer, at de lange renter kan begynde at bevæge sig hurtigt op, hvis der pludselig bliver skabt en forventning om, at pengepolitikken bliver strammet for alvor.\n"Hvis man mere er til at kende sin fremtid, så er det et godt tidspunkt at tage et fastforrentet, 30-årigt annuitetslån, for renten er meget lav i dag, og hvis renten begynder at stige med et par procentpoint, har man en konverteringsmulighed med økonomisk fordel," vurderer Helge Pedersen.\nECB: Krisen er ikke forbi endnu\n09.01.14 Rekordlav rente står ved magt\n03.01.14 Har gældskrisen mere i ærmet?\n09.01.14 ECB: For tidligt at erklære krisen overstået


Heltemodig rotte hædret med medalje - Avisen.dk\nHeltemodig rotte hædret med medalje\nKæmperotten Magawa er blevet hædret som den bedste minerydder i Cambodia. (Foto: Ritzau Scanpix)\nEn rotte har fået en pris for sit utrættelige arbejde med at rydde miner i Cambodia.\nRotter er som udgangspunkt ikke specielt populære i menneske-kredse.\nMen der findes undtagelser.\nI Cambodia er rotten Magawa blevet hædret med en guldmedalje for sit heltemod i arbejdet med at opspore miner og redde menneskeliv.\nDen gambianske kæmperotte fik ved en lille ceremoni overrakt en medalje af den britiske veterinær-organisation (PDSA) efter at spillet en vigtig rolle i det omfattende minerydnings-arbejde, der foregår i Cambodia.\nI samarbejde med andre lande har de cambodianske myndigheder i mange år arbejdet med at rydde minerne, men det er er både langsommeligt og farligt. Og det er så her, at gambianske kæmperotter som Magawa kommer ind i billedet.\nMed sin ekstremt veludviklede lugtesans kan rotten snuse sig frem til spængstofferne under jorden, og selv om den gambianske kæmperotte er større end de rotter, vi kender fra Danmark, vejer de stadig så lidt, at de uden risiko kan løbe rundt uden at udløse minerne.\nSe Magawa i aktion i videoen herunder:\nOg Magawa er et præmie-eksemplar. I løbet af de sidste syv år har rotten fundet 39 landminer og 28 andre sprængladninger og været til at rydde mere end 141.000 kvadratmeter. Det gør Magawa til den mest effektive rotte i “truppen” af minerotter, og derfor blev den altså hædret med en guldmedalje.\nDe effektive rotter kan rydde et område på størrelse med en tennisbane på 30 minutter, hvor et menneske ville bruge fire dage med en metaldetektor. Magawa og øvrige mine-rotter er blevet trænet til at ignorere metalskrald og giver signal til de menneskelige mineryddere, når dens fine næse opfanger lugten af sprængstoffer.\nFlere end 64.000 mennesker er blevet dræbt eller kvæstet af landminer i Cambodia siden 1979, hvor De Røde Khmerers regime ophørte. Det anslås, at der stadig befinder sig tre millioner u-detonerede landminer i landet.\nDe gambianske kæmperotte bruges i Afrika også til at snuse sig frem til alvorlig sygdom som fx tuberkulose. (Foto: Ritzau Scanpix)


“Søster min” af Helle Vincentz – Krimifan\nAnne Marie Boeberg Jensen marts 16, 2019 at 16:36 AnmeldelseDansk\nBogen er anmeldt af både Anne Marie Jensen, Per Drustrup Larsen, Jan Findal og Lone Maj Knudsen.\nJubii! Jeg har sådan glædet mig til at høre mere fra Helle Vincentz og ikke mindst følge hovedpersonen, Sofie Munk. Så to’eren har været længe ventet.\nIgen følger vi Sofie Munk, som er antropolog og har kæmpet for at finde ud hvilken hylde i arbejdslivet hun skulle ende på og det ser nu ud til at være lykkedes, da hun er blevet ansat som privat efterforsker for CJ Consult. Sofie bliver involveret i en sag fra medicinal branchen – et nyt banerbrydende produkt til kvinder – et produkt mod depression.\nSofie klør på med krum hals, men må hurtigt indse at den sag hendes chef mener er forholdsvis ligetil er alt andet end netop dét. Og så må Sofie arbejde hårdt på at komme til bunds i en sag, som måske har kostet mere end bare mange penge, men også liv.\nSom læser er du med hele vejen og selv om man intet ved om medicinalbranchen så er man godt underholdt, da handlingsforløbet virker plausibelt, og ikke mindst så er det en glæde at læse en spændingsroman med gode spændingsmomenter, der ikke bliver urealistiske.\nUden at gå yderligere detaljer med handlingen, så vil jeg stærkt anbefale at læse Helle Vincentz bøger om Sofie Munk. Det er spændingsromaner af høj kvalitet. Jeg giver “Søster min” fem store hjerter. Jeg var underholdt fra start til slut, og emnet fangede mig virkelig.\nHovedpersonen Sofie Munk har i denne bog skiftet jobbet som antropolog ud med sin indsats som privat efterforsker. I seriens første bind “Stjålne liv”, som jeg aldrig har fået læst, fordi der har været så mange andre bøger forbi mine læsebriller, var omdrejningspunkterne store problemer på en fertilitetsklinik samt magtkampe i dansk politik.\nJeg har med stor fornøjelse læst Helle Vincentz øvrige spændingsbøger fra Kenya, Filippinerne og Grønland, hvor hovedpersonen Caroline Kayser på forskellig og meget dramatisk vis bl.a. blandes i politiske og økonomiske magtkampe om olie. Med disse positive oplevelser med Helle Vincentz bøger ærger det mig lidt, at jeg ikke har fået læst den første bog om Sofie Munk. Det skal jeg helt sikkert have rettet op på – under alle omstændigheder inden næste bind i serien skal læses.\nDenne bog får 8 sikre skydeskivepoint på min egen blog og og 4 krimihjerter her\n”Søster min” er en spændingsroman, der foregår i medicinalindustrien. Hovedpersonen er Sofie Munk, som er tilknyttet det private efterforskningsbureau, CJ Consult. Hun får som opgave at finde ud af, hvem der i det store danske medicinalfirma NomoDep Pharma har sendt ulovlige dokumenter til Lægemiddelstyrelsen i forbindelse med firmaets største satsning nogensinde – en banebrydende pille til kvinder med depression, som mister sexlysten.\nSagen er bestemt ikke ligetil, og efterhånden viser det sig, at en medarbejder ved NomoDep Pharma har gjort sig ihærdige anstrengelser for ved hjælp af ulovlige midler og meget grove handlinger at bane vejen for pillens succes.\nFor at finde ud af, hvad det hele handler om, må Sofie Munk som en anden undercover agent undersøge medicinalbranchens mange grene.\nMan kan ikke andet end beundre Helle Vincentz for den fantastiske viden, hun har om medicinalindustrien, og som hun videreformidler til læseren. Hun må have brugt enorm megen tid på research.\nMange spændende personer optræder på meget troværdig vis i bogen. Det er meget forskellige persontyper, man møder. Sofie Munk fx er en helt utrolig ihærdig og seriøs kvinde, når hun arbejder, men er et rodehoved og en kærlighedshungrende pige i andre situationer. Jeg holder meget af Sofie Munk.\nHelle Vincentz gør også meget ud af at beskrive, hvad der sker inde i hovedet på mennesker, der får en depression. Ligeledes hører man, hvordan det ikke bare er personen selv, der rammes, men også i høj grad familie og omgangskreds.\nDe mange forskellige miljøer, der bliver præsenteret i bogen, er yderst interessante og forskelligartede.\nDen direkte spænding, uhyggen og gyset skal man ikke forvente at få, når man læser ”Søster min”. Spændingen ligger i det ”urene trav”, der her foregår i medicinalbranchen.\nFor mit vedkommende var bogen ikke en, jeg kunne haste igennem. Der er et mylder af vidensformidling, man skal forholde sig til, og der er en del at holde styr på med de mange personer og steder, man bliver præsenteret for. Her kunne jeg godt have ønsket mig en personliste, hvor man kunne se, hvilke dele af medicinalverdenen personerne hører til.\n”Søster min” er en spændende og interessant bog, der giver sin version af, hvad der kan foregå i medicinalbranchen, når der er penge og prestige på spil, og man for vindings skyld ikke tager tilstrækkelig hensyn til menneskers ve og vel.\nPeople’sPress 2019 – 367 sider\nSå er der endelig nyt fra efterforsker Sofie Munk. Denne gang skal Sofie undersøge medicinal-industrien. Samtidig med, at Rasmus som arbejder i Lægemiddelstyrelsen, begyndt at interessere sig for hvordan det kunne være at Hanne – hans kollega har begået selvmord. Ved at vælge medicinalindustrien er der mange muligheder for modstridende interesser. Medicinalvirksomhederne vil gerne maximere deres indtjening, men falder de for fristelsen for at gøre det på bekostning af andre.\nHar man, som jeg, selv mærket følgerne af en depression eller haft det inde på livet på andre måder – så vil meget nemt kunne relatere sig til historien. Det vil man også sagtens kunne alligevel.\nSøster min – er bygget rigtig flot op, den er vedkommende, spændende, ikke til at lægge fra sig og levende fortalt. Der er masser af tvist – lige frem til slutningen.\nDet var én af de bøger, jeg ikke havde lyst til skulle ende. Det at jeg havde svært ved at lægge den fra mig, betød at jeg i et hug læste de sidste 150 sider.\nDet har været en fornøjelse at være i selskab med Helle Vincentz’ Sofie Munk. Jeg elskede hvert et sekund.\nMed Helle Vincentz ved man, at hun altid giver sig i kast med de helt store brancher. Her er det medicinalindustrien som får liv. I denne er det heldigvis en anden vinkel end mange andre spændingsromaner om medicinalindustrien. Her er det ikke at virksomheden vil spare penge på testforsøgene og derfor får dem foretaget i Afrika. Til gengæld om det pres medarbejdere i Lægemiddelstyrelsen skal stå imod.\nJeg giver Søster min mine varmeste anbefalinger.\nSøster min af Helle Vincentz er modtaget som et anmeldereksemplar fra forlaget People’s Press\nDu kan finde flere anmeldelser og lign på min egen krimiblog Krimihjerte.


Tips til gode boeger - Læs for mig\nEr du på udkig efter mere spændende læsning? Læs For Mig-redaktionen har håndplukket en stak bøger, som vi varmt kan anbefale.\nLars Bøgeholt Pedersen: ’Den sidste udfordring’\nLars Bøgeholt Pedersen skriver e-fortællingerne til Læs For Mig, så vi synes selvfølgelig, at du også skal prøve en af hans andre bøger. Fx den om Adam og Simon, som elsker at udfordre hinanden – bl.a. til at dykke ned i havnens ulækre vand om natten og til at møde op på kirkegården ved midnat…\nBestil bogen på Greve Bibliotekerne\nBor du ikke i Greve? - bestil på bibliotek.dk\nJosefine Ottesen: ’Dragens offer’\nHvert år skal dragen have et offer, ellers vil både byens marker og indbyggere blive ofre for dragens ild. Denne gang er den forældreløse Dian udvalgt, men det lykkes Dian at undslippe. Det bliver starten på en eventyrlig rejse, som kan følges i serien ’Drageherren’.\nJan Kjær: ‘KimEkko’\nEkko-basen trues af den gale præst Abram. Han vil skabe sig en hær af udøde og forhekse byen Alfal. Kim Ekko og hans venner må tage kampen op for at redde deres hjemby i Jan Kjærs serie ’Ekko-basens helte’. ’KimEkko’ er første del.\nMartin Widmark: ’Diamantmysteriet’\nLasse og Maja er indehavere af LasseMajas Detektivbureau, og de to unge opdagere kommer på en krævende sag, da juveler Muhammed Karat får brug for hjælp til at opklare, hvem der stjæler hans diamanter.\nLise Bidstrup: ’Pokkers farfar’\nSimon har en masse besvær med sin afdøde farfar, der pludselig opsøger ham. Farfar har brug for hjælp. Det er ikke umiddebart noget, Simon vil blandes ind i - men hvad gør man, når man trues af en prutteforbandelse? ’Farfar på dåse’ er første del af den sjove, skøre og underholdende serie ’Djævel på dåse’.\nLæs For Mig er Greve Kommunes bidrag til Kulturministeriets kampagne Danmark Læser og udgiver bl.a. otte unikke e-fortællinger til børn i løbet af 2014/15.


Socialtilsyn Midt søger en tilsynskonsulent på fuld tid, som skal føre tilsyn med plejefamilieområdet. Vi er i alt 28 ansatte i Familieplejeafdelingen, fordelt på drift og ny-godkendelse.\nDen ledige stilling er som tilsynskonsulent på driftsområdet med forventet jobstart 1. januar 2021.\nSocialtilsyn Midt godkender og fører driftsorienteret tilsyn med såvel private, som offentlige tilbud inden for det specialiserede socialområde – ca. 1400 plejefamilier og 360 sociale tilbud. Vi dækker det geografiske område Region Midtjylland og Fåborg-Midtfyn Kommune – i alt 19 kommuner og 1 region.\nEn tilsynskonsulent med socialfaglig baggrund, -socialrådgiver, pædagog, socialformidler, eller anden relevant socialfaglig uddannelse.\nSom tilsynskonsulent vil du, i et tværprofessionelt samarbejde med dygtige kolleger, have fokus på at analysere, vurdere og beskrive den faglige kvalitet i plejefamilier, med baggrund i en risikovurdering. Du skal som myndighedsperson uproblematisk kunne agere i et arbejdsfelt, hvor dialog, kontrol, kvalitetssikring og kvalitetsudvikling kombineres i myndighedsopgaven. Det forudsættes, at du har viden om og erfaring med socialfaglige teorier og metoder.\nEt vigtigt og motiverende arbejde\nAt du bliver en del af en organisation, hvor du - sammen med ca. 80 andre dygtige kolleger - skal udvikle fagligheden samt præge og udvikle kulturen i vores organisation\nAt du bliver en del af en afdeling, hvor vi er dedikerede til at føre et fagligt kompetent, systematisk, ensartet og uvildigt tilsyn med plejefamiliernes generelle kvalitet og mestrer balancen mellem dialog og kontrol\nEn grundig introduktion til arbejdet og opgaven som tilsynskonsulent\nFleksibel arbejdstid inden for enkle rammer, mulighed for f.eks. selvtilrettelæggelse af arbejdsopgaverne inden for en fastsat sagsnorm, hjemmearbejdsdage m.v.\nAt du bliver en del af en inspirerende og uhøjtidelig arbejdsplads, hvor der er højt til loftet.\nGode muligheder for efter- og videreuddannelse, internt og eksternt. Vi er i øjeblikket i gang med et uddannelsesforløb omkring mentalisering.\nHave en anerkendende og nysgerrig tilgang til dine omgivelser, både internt i organisationen og i kontakten med socialtilsynets mange samarbejdspartnere.\nHave lyst og evne til at kunne manøvrere i et arbejdsfelt, som til tider er uforudsigeligt og travlt og hvor overblik og systematik er nødvendige kompetencer.\nHerudover vægtes det, at du:\nEr udadvendt, dialogorienteret, engageret og god til at skabe relationer\nEr bevidst om egne styrker og svagheder\nEr omstillingsparat og optaget af at sikre og højne kvaliteten for samfundets sårbare og udsatte mennesker\nKan arbejde selvstændigt og effektivt og er i stand til i vidt omfang at planlægge og tilrettelægge opgaverne selv\nHar gode formidlingsevner skriftligt såvel som mundtligt\nHar Myndighedserfaring, tilsynserfaring og høj faglighed inden for det specialiserede socialområde vil blive tillagt stor vægt. Der vil også blive lagt vægt på relevant videreuddannelse på diplom-, master- eller kandidatniveau, men det er ikke et krav.\nSom tilsynskonsulent skal du have færdigheder i:\nAt vurdere kvaliteten i plejefamilien\nViden om og gerne praksiserfaring med målgruppen plejefamilier\nViden om metoder og tilgange i socialt arbejde\nOpmærksomhed og gerne viden om juridiske og økonomiske aspekter\nDu skal kunne omsætte din tilsynsfaglige analyse i et klart og tydeligt skriftligt sprog. Det er også nødvendigt at kunne trives med at skrive tilsynsrapporter\nVil du vide mere om jobbet, er du velkommen til at kontakte Du er velkommen til at kontakte afdelingsleder for familieplejeafdelingen Birgitte Mikkelsen på tlf. 29 10 45 75.\nAnsøgningsfrist fredag 23. oktober 2020. Ansættelsessamtaler forventes afholdt mandag 9. og tirsdag 10. november 2020.\nFrist:23. oktober 2020


Behandlings redskaber - Performancegear.dk\nVindtæt og vandafvisende hue med...\nHer finder du et udvalg fra Triggerpoint, Highroller, Tmax, Biotone og Rehband.\nAlle produkter benytter vi dagligt, enten i forbindelse med af behandling af klienter eller som anbefaling til egen hjælp.\nBrugen af foam rollers og massagebolde medvirker til afhjælpning, behandling og forebyggelse af skader. GRID foam rollers og Triggerpoint massag...\nBrugen af foam rollers og massagebolde medvirker til afhjælpning, behandling og forebyggelse af skader. GRID foam rollers og Triggerpoint massagebolde er særdeles velegnede til massage, opvarmning af muskelvæv, mindskning af mælkesyreophobning og fremmer blod- og iltgennemstrømningen af vævet.\nTriggerpoint er de førende indenfor selvbehandling med massage og har udviklet kurser og instruktør uddannelser til deres produkter. Har på shoppen er vi uddannet i Triggerpoint og bruger det til vores klienter til personlig træning og skadesbehandling. Pure2Improve har vi valgt som et godt alternativ til Triggerpoint, P2I tilbyder oftest lidt billigere produkter, men er udvalgt pga. af deres høje standarder i materialevalg og innovation.\nViser 1 - 20 af 44 varer